Ўзбекистонда ўлим жазолари қайта кўриб чиқилмоқда\nЎзбекистон Олий суди мамлакатда ўлим жазосига ҳукм қилинган 15 шахснинг жиноят ишини қайта кўриб чиқиб, уларнинг барчасини узоқ муддатларга озодликдан маҳрум этди.\nШу йилнинг 1 январидан бошлаб кучга кирган “Ўлим жазосини бекор қилиш тўғрисида”ги қонунга кўра, отув орқали амалга ошириладиган ўлим жазоси умрбод ёки 20-25 йиллик қамоқ жазосига алмаштирилади.\nЎзбекистондаги “Оналар қийноқлар ва ўлим жазосига қарши” нодавлат ташкилоти раҳбари Тамара Чикунованинг “Озодлик”ка айтишича, Олий судда ўлимга ҳукм қилинган шахсларнинг бу ҳукмлари қайта кўриб чиқилмоқда.\n“Бу ҳукмларни қайта кўриб чиқиш худди биз Олий судга ва президентга мурожжат қилганимиздек, якка тартибда кўриб чиқиляпти. Шу пайтгача 15 кишининг ўлим жазоси ҳукми қайта кўриб чиқилди. Ижобий натижалар шуки, бу одамларнинг бирортасига ҳам умрбод қамоқ жазоси тайинланмади, балки улар 20-25 йиллик қамоқ жазосига ҳукм қилинди”,- деди Т.Чикунова.\nУнинг сўзларига кўра, ҳукм ўзгартирилгандан кейин бу маҳбуслар Тоштурмадан Андижон, Урганч, Нукус, Қарши, Навоий шаҳарларидаги жазони ўташ муассасаларига юборилди.\nТамара Чикунова бу жараёндаги салбий ҳолатлар ҳақида гапириб: “Шу пайтгача ўлим жазосини бекор қилиш ҳақидаги қонунга берилган шарҳ эълон қилинмаган. Шунинг учун ҳам ўлим жазоси ҳукмлари қандай қилиб қайта кўриб чиқилиши ҳақидаги қўлланмага эга бўлмай туриб, бизнинг сўнгги натижани кутишдан бошқа иложимиз қолмаяпти”,- деди.\nЎзбекистонда энди ўлим жазоси бўлмайди. Лекин ўлим жазосига ҳукм қилинганлар орасида жамият учун ҳақиқатан ҳам жуда хавфли бўлган сурункали қотиллик содир қилган одамлар, маняклар, болаларга жинсий зўравонлик қилиб, уларни ҳалокатга етказган кишилар ҳам бўлиши мумкин-ку? Улар қамоқ жазосини ўтаб бўлиб, озодликка чиққандан сўнг яна жамият учун хавф солмайдими?\n“Шунинг учун ҳам барча ҳукмларни якка тартибда синчиклаб ўрганиб чиқиш керак,- дейди Т.Чикунова. - Ана шундагина бу одам жамиятга қайтарилиши мумкинми ёки иҳоталаниб қўйилиши керакми, деган саволга жавоб топиш мумкин. Мен ҳеч қачон жиноят қилган одам оқлансин, деб айтган эмасман. Мен доим қонун билан ўзимизни оқлаб, одамларни ўлдиришга қарши бўлганимни айтиб келганман”.\nФарғоналик Маъруфжон Абдураҳмонов фикрича, Ўзбекистон жамиятида оғир жиноят содир қилган кишилар, албатта, жамиятдан узиб қўйилиши лозим. Йўқса, одамларда ана шундай ашаддий жиноятчини озодликкка чиқарган жамиятга қарши нафрат пайдо бўлиши мумкин.\n“Қасддан одам ўлдирганлар, бесоқолбозлик билан шуғулланиб доимий равишда болаларни зўрлаш билан шуғулланганлар ва жамият учун, жамият аъзолари учун бошқа бир қанча оғир жиноятлар қилганларни маълум муддатларга қамалиб, сўнг чиқиб кетиши жамиятимиз, Ўзбекистон фуқаролари кўз-қарашларига тўғри келавермайди. Масалан, Данғарада 7-8 та одамнинг машинасини уйига олиб келиб, эгасини ухлатиб, сўнг ўлдириб, автомобилини эҳтиёт қисмларга бўлиб сотган одам бор эди. У қатл қилинганди. Бундай одамларнинг бир кун келиб яна озодликка чиқишига имконият яратиш яхши эмас”,- деди Маъруфжон Абдураҳмонов.\nЎзбекистонда Тоштурманинг ўлим камераларида кейинги тақдири қандай ҳал этилишини кутиб турган маҳбусларнинг аниқ сонини ҳеч ким билмайди. Умрбод қамоқ жазосига ҳукм қилинганлар эса Қорақалпоғистонда янги бунёд этилаётган бир умрлик қамоқхонага жўнатилади.


Туркия АҚШга жавобан 300 миллион долларлик бож киритмоқда - 21.06.2018, Sputnik Ўзбекистон\nИлгарироқ Туркия ТИВ раҳбари Мевлют Чавушоглу Анқара АҚШга қарши жавоб чораларини киритишга тайёрлигини маълум қилган эди. Туркия ишлаб-чиқариш ҳажми бўйича... 21.06.2018, Sputnik Ўзбекистон\n15:54 21.06.2018 (янгиланди: 17:30 21.06.2018)\n© AP Photo / MTI, Janos MarjaiМинистр экономики Турции Нихат Зейбекчи\nИлгарироқ Туркия ТИВ раҳбари Мевлют Чавушоглу Анқара АҚШга қарши жавоб чораларини киритишга тайёрлигини маълум қилган эди. Туркия ишлаб-чиқариш ҳажми бўйича жаҳонда саккининчи ўринни, АҚШга экспорт қилиш бўйича эса - олтинчи ўринни эгаллайди\nТОШКЕНТ, 21 июн — Sputnik. АҚШ Туркиядан олиб кирилаётган пўлат ва алюминийга бож киритгани эвазига Анқара пайшанба кундан бошлаб Вашингтонга қарши 22 турдаги америка товарларига умумий қиймати 300 миллион долларлик бож киритмоқда, деб баёнот қилди Туркия иқтисодиёт вазири Нихат Зейбекчи.\nАҚШ ўз ҳаракатларини миллий хавфсизлик билан далиллаган ҳолда, март ойида мамлакатга олиб кириладиган пўлат учун 25%, алюминий учун эса 10% миқдорида бож киритган эди. ЕИ ва бошқа қатор давлатларга нисбатан бу божлар июнь ойидан бошлаб кучга кирди. Ишлаб-чиқарувчилари янги божларга дуч келган барча давлатлар, қарши чораларга тараддуд кўришаётганини маълум қилишди, бу эса "савдо уруши" вужудга келиши хавфини уйғотмоқда.\nИлгарироқ Туркия ТИВ раҳбари Мевлют Чавушоглу Анқара АҚШга қарши жавоб чораларини киритишга тайёрлигини маълум қилган эди. Туркия ишлаб-чиқариш ҳажми бўйича жаҳонда саккининчи ўринни, АҚШга экспорт қилиш бўйича эса — олтинчи ўринни эгаллайди.\n"АҚШ пўлат ва алюминийга қўшимча божларни киритди. Биз АҚШга 1,18 миллиард долларлик пўлат экспорт қиламиз, ушбу мамлакатдан кириб келадиган импорт ҳажми эса 1,3 миллиард долларни ташкил этади. Биз ушбу муаммони улар билан музокараларда ҳал этишга ҳаракат қилдик, лекин бу натижа бермади. Улар биздан қўшимча равишда 260 миллион долларлик бож олишади. Биз ҳам ҳаракатга киришдик ва 22 турдаги америка товарларига 300 миллион долларлик қўшимча бож киритдик. Бугундан бошлаб улар кучга кирди", — деди NTV телеканали эфирида Зейбекчи.


Москвада "байналмилал" жиноий гуруҳ фош этилди\nПодмосковьенинг Химки шаҳрида ярим йилдан бери бозор ва савдо тармоқларида талон-тарожлик билан шуғулланиб маҳаллий тадбиркорларни қурқувда ушлаб келган жиноий гуруҳ қўлга олинди. Асосан шимолий кавказлик ҳамда Тожикистон, Қирғизистон ва Ўзбекистон фуқароларидан иборат "байналмилал" босқинчилар ўзларига “Қора мушук” деган ном танлашган.\n“Учрашув жойини ўзгартириб бўлмайди” номли машҳур филмдаги бандитларга қиёслаб ўзларини “Қора мушук” деб атаган гуруҳ асосан кечалари турли савдо тармоқлари ва омборларга хужум уюштирган, демоқда терговчилар. Уларнинг ихтиёрида "Сайга-20СВ" ов милтиғи ва совуқ қурол бўлган, дейди Москва вилояти ИИБ Жиноий қидирув бошқармаси расмийси Анна Зуева.\n- Айбланувчилар асосан кечаси турли омбор ҳудудларига деворлардаги очиқ жойлар ёки туйнуклар орқали кириб, қоровул ва фирма ишчиларини скотч билан боғлашган. Кейин омборлардаги барча махсулотларни юк машиналарида олиб чиқиб кетган,- дейди Анна Зуева.\nУнинг Озодликка айтишича, ўғирланган махсулотларни улар арзон нархда пуллашган. “Қора мушуклар” деб аталаётган бу гуруҳ Химки шаҳрининг битта туманида ҳаракат қилган. Ички ишлар расмийларига кўра, улар изларини йўқотишда моҳирлик кўрсатган, квартираларни тез-тез алмаштириб турган, тўдабошилар гуруҳнинг оддий аъзолари билан шахсан учрашмаган.\nУлар ижарага олган квартиралардан бирида катта миқдорда ўғирланган буюмлар мусодара қилингани айтилмоқда.\n“Қора мушуклар” кейинги бир ҳафта ичида Москвада қўлган олинган марказий-осиёликлардан иборат биринчи гуруҳ эмас.\nЎтган чоршанба куни Россия пойтахтида машина ўғирлаш билан шуғулланган бир гуруҳ собиқ иттифоқ фуқаролари қўлга олинди. Терговчиларга кўра, тахминан 20 кишидан иборат бу жиноий тўда биргина 2010 йил давомида мингга яқин “иномарка”, жумладан Тойота ва Хонда русумидаги автомобилларни ўғирлаган. Бу жиноятлар ҳам фақат пойтахтнинг битта ҳудудида амалга оширилган, дейди Москва шаҳри Жанубий округ полицияси бошлиғи Александр Подольний.\n- Бугунги кунга келиб бу жиноий гуруҳнинг 8 нафар аъзоси қўлга олинган. Улар асосан собиқ Совет Иттифоқи мамлакатлари фуқароларидир. Тергов давом этяпти,- деди Александр Подольний.\nПолиция бошлиғининг сўзларига кўра, бу гуруҳга 32 ёшли милиция майори бошчилик қилгани тахмин этилмоқда. Майор ўз шерикларининг ҳаракатларини шахсий “Лексус” автомобилидан бошқариб турган.\nБунда “қора ишни”, яъни машиналарни ўғирлашда асосан Марказий Осиё республикалари фуқаролари ишга солинган.\nҲуқуқ-тартибот органларидан олинган маълумотга кўра, сўнгги пайтларда Москва ва Подмосковьеда бундай халқаро жиноий гуруҳлар сонининг кескин кўпайгани боис полиция бу тузилмаларга қарши ўзбек, тожик ёки қирғиз тилида сўзлаша оладиган махсус агентларни тайёрлашга киришган.


Учинчи рейхнинг Ўзбекистонга оид режалари қандай бўлган? - 22.06.2022, Sputnik Ўзбекистон\nУчинчи рейхнинг Ўзбекистонга оид режалари қандай бўлган?\nФашистлар Улуғ Ватан урушида ғалаба қозонган тақдирда, Марказий Осиё халқларини қул ва хизматкорларга айлантириш, ортиқча аҳолини эса концлагерларда йўқ... 22.06.2022, Sputnik Ўзбекистон\nТОШКЕНТ, 22 июн - Sputnik. Тарих фанлари номзоди, Россия Халқлар дўстлиги университети (РУДН) журналистика назарияси ва тарихи кафедраси доценти Николай Пархитько Sputnikка нацистлар Германиясининг Ўзбекистонга оид режалари ҳақида ҳикоя қилиб берди. Нацистларнинг Ўзбекистон ва Марказий Осиёнинг барча республикаларига оид режалари ҳақида бир неча сўз айтаман, дейди тарих кафедраси доценти. Улуғ Ватан урушида ғалаба қозонган ҳолда, албатта.Буни икки йўналишда кўриб чиқиш керак. Яъни, биринчи ғоя фақат иқтисодий эди ва принципиал жиҳатдан Совет Иттифоқи ва унинг Европа қисмига нисбатан жойлаштирилган ва режалаштирилган ғоядан унчалик фарқ қилмаган.Совет Иттифоқи устидан ғалаба қозонган тақдирда фашистлар Германияси Архангельск Астраханини тахминан Уралдан олдин тўхтатишни режалаштирган дея хатога йўл қўйиш керак эмас. Бу германиялик рейхнинг шарққа юриши эмас, жанговар ҳаракатлар чегараси бўлган.Марказий Осиё республикаларига, хусусан, Ўзбекистонга келсак, ушбу ҳудудда “Гросс Туркистан" , яъни "Катта Туркистон” ташкил этиш режалаштирилганди. Бу ном ҳеч кимни янглиштирмасин. Ҳеч қандай мустақиллик ҳақида сўз кетмаган. Бу ерда гап ягона Германия рейх комиссарлигига 5 та иттифоқ республикаларнинг иқтисодий бирлашиши ҳақида кетган.Биринчидан, барча қишлоқ хўжалиги маҳсулотлари, аслида қул деб номланган арзон ишчи кучи, нацистлар нуқтаи назаридан, ортиқча аҳоли концлагерларда олдиндан ишлаб чиқилган схема бўйича йўқ қилинади.Бу иқтисодий ўзлаштириш билан боғлиқ. Бу ерда сиёсий ўзлаштириш, ҳатто стратегик ривожланиш ҳақида албатта эслатиб ўтиш керак.Ҳиндистон Британия таркибидаги доминион давлат эди, яъни ҳудуд, хусусан, Ўзбекистон ва қисман Қирғизистондаги каби. Эҳтимол, у транзит ўтишнинг бошланиши учун махсус база сифатида ишлатилган бўларди.Афғонистон орқали Ҳиндистон ҳудудига ҳужум. Яъни, Ўзбекистон бу борада нафақат иқтисодий, балки ҳарбий-стратегик кўприк сифатида ҳам қаралди.Ўзбекистон аҳолисининг тақдири, афсуски, фашистлар Германияси ғалаба қозонган тақдирда Совет Иттифоқи ҳудудида яшовчи ҳар қандай халқларнинг тақдири билан айнан бир хил бўлар эди, - дейди Пархитько. маълумот учун, Бугун Россия ва аксарият собиқ Иттифоқ республикаларида хотира ва мотам куни ҳисобланади. 1941 йил 22 июнь куни фашистлар Германияси уруш эълон қилмасдан Собиқ Иттифоқ ҳудудига бостириб кирган, миллионлаб совет одамлари қурбон бўлган Улуғ Ватан уруши бошланган эди. Шу саба ушбу кунда Уруш қурбонларини хотираси ёд олинади.\nуруш, иккинчи жаҳон уруши, улуғ ватан уруши\n20:12 22.06.2022 (янгиланди: 13:32 24.06.2022)\n© Sputnik / Нина Зотина / Фотобанкка ўтишНиколай Пархитько\nФашистлар Улуғ Ватан урушида ғалаба қозонган тақдирда, Марказий Осиё халқларини қул ва хизматкорларга айлантириш, ортиқча аҳолини эса концлагерларда йўқ қилишни режалаштирган - тарихчи.\nТОШКЕНТ, 22 июн - Sputnik. Тарих фанлари номзоди, Россия Халқлар дўстлиги университети (РУДН) журналистика назарияси ва тарихи кафедраси доценти Николай Пархитько Sputnikка нацистлар Германиясининг Ўзбекистонга оид режалари ҳақида ҳикоя қилиб берди.\nНацистларнинг Ўзбекистон ва Марказий Осиёнинг барча республикаларига оид режалари ҳақида бир неча сўз айтаман, дейди тарих кафедраси доценти. Улуғ Ватан урушида ғалаба қозонган ҳолда, албатта.\nБуни икки йўналишда кўриб чиқиш керак. Яъни, биринчи ғоя фақат иқтисодий эди ва принципиал жиҳатдан Совет Иттифоқи ва унинг Европа қисмига нисбатан жойлаштирилган ва режалаштирилган ғоядан унчалик фарқ қилмаган.\nСовет Иттифоқи устидан ғалаба қозонган тақдирда фашистлар Германияси Архангельск Астраханини тахминан Уралдан олдин тўхтатишни режалаштирган дея хатога йўл қўйиш керак эмас. Бу германиялик рейхнинг шарққа юриши эмас, жанговар ҳаракатлар чегараси бўлган.\nШарққа юриш ҳақида гапириш мушкул, ҳар қандай тарихчи ҳам сизга буни айтишга қийналган бўларди. Чунки вазифа бутун совет ҳудудини иқтисодий жиҳатдан бўйсундириш ва тўлиқ талон-тарож қилишдан иборат бўлган.\nМарказий Осиё республикаларига, хусусан, Ўзбекистонга келсак, ушбу ҳудудда “Гросс Туркистан" , яъни "Катта Туркистон” ташкил этиш режалаштирилганди. Бу ном ҳеч кимни янглиштирмасин. Ҳеч қандай мустақиллик ҳақида сўз кетмаган. Бу ерда гап ягона Германия рейх комиссарлигига 5 та иттифоқ республикаларнинг иқтисодий бирлашиши ҳақида кетган.\nБиринчидан, барча қишлоқ хўжалиги маҳсулотлари, аслида қул деб номланган арзон ишчи кучи, нацистлар нуқтаи назаридан, ортиқча аҳоли концлагерларда олдиндан ишлаб чиқилган схема бўйича йўқ қилинади.\nБу иқтисодий ўзлаштириш билан боғлиқ. Бу ерда сиёсий ўзлаштириш, ҳатто стратегик ривожланиш ҳақида албатта эслатиб ўтиш керак.\nГап шундаки, немислар совет Иттифоқи мағлубиятидан кейин дунё ҳукмронлиги режасини амалга оширишни, Ҳиндистоннинг ишғол қилиш ҳақида жиддий ўйлаётган эди. Ёки, ҳеч бўлмаганда ҳарбий кампанияни ўтказишни режа қилаётганди.\nҲиндистон Британия таркибидаги доминион давлат эди, яъни ҳудуд, хусусан, Ўзбекистон ва қисман Қирғизистондаги каби. Эҳтимол, у транзит ўтишнинг бошланиши учун махсус база сифатида ишлатилган бўларди.\nАфғонистон орқали Ҳиндистон ҳудудига ҳужум. Яъни, Ўзбекистон бу борада нафақат иқтисодий, балки ҳарбий-стратегик кўприк сифатида ҳам қаралди.\nЎзбекистон аҳолисининг тақдири, афсуски, фашистлар Германияси ғалаба қозонган тақдирда Совет Иттифоқи ҳудудида яшовчи ҳар қандай халқларнинг тақдири билан айнан бир хил бўлар эди, - дейди Пархитько.\nмаълумот учун, Бугун Россия ва аксарият собиқ Иттифоқ республикаларида хотира ва мотам куни ҳисобланади. 1941 йил 22 июнь куни фашистлар Германияси уруш эълон қилмасдан Собиқ Иттифоқ ҳудудига бостириб кирган, миллионлаб совет одамлари қурбон бўлган Улуғ Ватан уруши бошланган эди. Шу саба ушбу кунда Уруш қурбонларини хотираси ёд олинади.


Бош саҳифа Ўзбек зиёлилариЧустий (1904-1983)\nЧустий Октябрь тўнтаришидан кейинги қарийб 60—70 йил давомида совет хўжалик тармоқларида, маданий-маърифий марказларда, илмий-адабий ўчоқларда фаолият кўрсатади. Жумладан, 1930—1939 йилларда колхозларда, матлубот жамиятларида масъул лавозимларда ишлайди. 1940—1946 йилларда эса Муқимий номидаги мусиқали драма театрида аввал адабий эмакдош, сўнг директор лавозимида хизмат қилади. 1944—45-йилларда Ўзбекистон Ёзувчилари уюшмаси Адабиёт жамғармасида директор бўлиб ишлайди. Сўнг нашриётларда таржимон сифатида фаолият кўрсатади. 1970—1976 йилларда у Ўзбекистон Фанлар академияси Тил ва адабиёт институтида илмий ходим бўлиб ишлайди. 1976 йилдан бошлаб унга республика аҳамиятига молик нафақа тайинланади. Ундаги шеъриятга, ижодга ҳавас анча эрта уйғонган бўлса ҳам, мустақил ижод йўлига ўн саккиз-йигирма ёшларида қадам қўяди. Бунда Шарқ мумтоз адабиёти намояндалари ижодининг таъсири кучли бўлади. Чустийнинг шоир сифатида шаклланишида «Турабий» тахаллуси билан ғазал, мухаммас ва маснавийлар яратган отаси Нуриллахўжанинг ҳам таъсири йўқ эмас.\nЧустий бутун умри давомида йигирмага яқин шеърий тўплам яратган ва нашр эттирган бўлиб, улар жанр ва услуб жиҳатдан бой ва рангго-рангдир. Унинг «Қўзғол» (1942), «Шамшир» (1943), «Лолазор» (1945), «Ҳаёт завқи» (1951), «Гул мавсуми» (1969), «Ғазаллар» (1978), «Ёд этинг камтарин Чустийни ҳам» (1984) каби қатор шеърий мажмуалари қаторида «Зафарнома» (1939), «Тириклайин жаннатга кирган кампир» (1939), «Кийикнома» (1940), «Гул садоси» (1949), «Уйғуробод» (1948), «Боғи эрам» (1978) каби достонлари ҳам китобхонлар томонидан илиқ кутиб олинган. Шунингдек, шоирнинг мумтоз адабиётимиз анъаналаридан озиқланган «Ҳаётнома» (1988), «Садоқат гуллари» (1992), «Кўнгил тилаги» (1994) каби девонлари китобхонга Шарқ — мусулмон ахлоқи фалсафасини сингдиришда эстетик роль ўйнайди. Унинг сўнгги «Кўнгил тилаги» девонига кирган бир қатор ғазаллар, мухаммас ва маснавийлар бу жиҳатдан муҳим қимматга эгадир.\nЧустий қўшиқчи шоир сифатида айниқса, машҳур эди. Унинг ўнлаб ғазаллари 30-йиллардаёқ граммпластинкалар-га муҳрланиб қолган. Шоирнинг «Ёримга савол», «Ноз этма», «Авора бўлма дейди», «Минг балони енгади», «Муҳтож бўлмағай», «Сурмага муҳтож эмас», «Бевафоларнинг иши», «Ошно бўлмай туриб» ва «Онанома» каби ўнлаб кўшиқлари ҳозирги кунда ҳам хонандаларимиз сози ва овозида баралла янграмоқда.\nЧустий драматург ва таржимон ҳам эди. У бошқа муаллифлар билан ҳамкорликда «Даврон ота», «Қурбон Умаров» ва «Жасур оила» каби саҳна асарларини ёзган. Ҳофиз, Собир Термизий, Мирза Ғолиб, Али Сардор, М. Турсунзода асарларини ўзбек тилига таржима қилган.\n← Аввалги Аввалги Абдулла Алавий (1903-1931)\nКейинги → Кейинги: Боту (1904-1938)


Сеҳрли боғ, қушлар, гуллар ва кичкина фаввора...\nBosh SahifaBlogСеҳрли боғ, қушлар, гуллар ва кичкина фаввора...\nМенинг ҳаётимда ўзига хос инсон бор. Ва бу бизда ўзаро ҳамжиҳатликда. “Ҳал этилмайдиган муаммолар йўқ” – ҳар доим ишонч билан дейди менинг ёшлигимдаги дугонам. У ёнимдалигида – мен тинчман, ёнимдалиги ҳақиқатда мендан узоқда бўлса ҳам бўлади.\nУ ақл бовар қилмайдиган яхши ва позитив одам. Уни йўқотиб қўйишимга оз қолди... Оғир касаллик уни ота-онасидан, суюкли турмуш ўртоғидан, жуда яхши болаларидан ва дўстларидан олиб қўйишга ҳаракат қилди. Яқин одамингни йўқотиб қўйишинг мумкинлиги ҳисси уйғонганда савол қийнай бошлайди – нима учун мен у учун кам нарса қилдим? У бетоб бўлган бутун вақт мен, қандай қилиб ҳаётини қувончга тўлдириш, ёшлигида кўзларини тўлдириб турган ёрқинликни қайтаришни ўйладим.\nБир куни, биз, ҳали мактаб ўқувчиси бўлганимизда, синфдошимизнинг туғилган кунига таклиф этилган эдик. Туғилган кун сабабчисининг оиласи фаровон ҳаёт кечирарди. Аммо биз, кўмиб қўйилгандек, жозибали водий тасвирланган девор олдида туриб олдик. Катталар буни девор рассомлик санъатилигини тушунтиришди. Шундай қилиб биз биринчи бор фреска сўзини эшитдик. Бу ҳозирги кунда кўпчилик ўзига фрескани рухсат этиши мумкин, олдинлари эса ўз уйларини интерьерини фақат эътиборли ва бой уй эгалари ясатишган.\nМенинг дугонам узоқ вақт таъсирланиб юрди ва катта бўлганида унинг уйида ҳам худди шундай девор санъати бўлишини ваъда қилди. Бу қушлари, гуллари ва кичкина фавввораси мавжуд сеҳрли боғ бўлади.\nВақт ўтиб биз бу мавзуга қайтмадик. Бошқа ташвишлар бошланди – репетиторлар, битирув имтиҳонлари, олий ўқув юртига кириш. Сеҳрли боғ эса, узоқ ёшликда қолиб кетди.\nВа мен унинг орзуси амалга ошишини тушундим. Ва менга яқин инсон ишонсин – иложи бўлмаган ҳеч нарса йўқ.\nТошкентда девор санъатини таклиф қилувчи студиялар унчалик кўп ҳам эмас. Танишларнинг тавсиялари бўйича мен Decorooms ни топдим. Ва ўз танловимдан бирор бир маротаба ҳеч ҳам афсусланмадим. Мени оддий пардозланган деворда ҳақиқий санъат асарларини яратаётган инсонларнинг истеъдоди ҳайрон қолдирди.\nКўчилик бошқа классик усуллар каби фреска ҳам асрийдир. Бунда ҳеч ҳам шубҳа йўқ. Decorooms Студияси усталарнинг қўллари билан яратилган дурдона асарларни кўриб ўйлаб қўйганимни амалга оширишни батамом ҳал қилдим.\nМенинг дугонам ҳозирда ота-онасиникида яшамоқда ва у ҳеч нарсани фаҳмламаяпти. Унга кутилмаган совғи қилишни режалаштирмоқдаман.\nЙигитлар менинг тилакларимни эшитишди ва кейинги кундан ишни бошлаб юбордилар. Устанинг қўл билан бажарилувчи ҳар бир фрескани ҳар қандай юзани яастиш мумкин бўлган ҳақиқий санъат асари деб номласа бўлади!\nФреска ҳар қандай стилли жиҳозланишли интерьерда сезиларли ўрин эгаллайди. Деворни гул солиб безаш ўзи билан жуда ёрқин усулдир ва шунинг учун хонада бош урғу бўлиб қолади.\nФрескалар нафақат шаҳар ташқариси уйлар учун долзарб. Ҳаттоки хонадоннинг ювиниш хонаси, бўёқларнинг намликка турғунлиги ҳисобига, фреска ювиниш хонасини узоқ вақт безаш туриши мумкин.\nЁрқин ранглар, тропик ўсимликлар, ҳайвонлар, қушлар ва капалаклар – мана нималар ҳозир трендда. Бундан ташқари, бу чиройли, янги ва ёзги! Чўзилиб кетган модерн асридан сўнг ёрқин ўсимлик-ҳайвонлар мавзуси интерьер дизайнерлар учун тоза ҳаво ютишдек бўлиб қолди. Ғалати, аммо унчалик узоқ бўлмаган вақтда, шерлар, гуллар ва учиб юрувчи капалакларни кўпчилик уй эгаларини ёмон таъблилигига ёзиб қўйядилар. Ҳозирда эса, барча тирик жонзотларга умумий муҳаббат фонида табиат мисли кўрилмаган муваффақият билан фойдаланилади.\nШифтда фреска – эгаларнинг назокатли таъбини таъкидловчи классика.\nШу ўрнда, Decorooms усталари барельефлар қилишади. Барельефлар сюжетига таалуқли умуман олганда классик ишлар усталарнинг яшаш хоналарида нейтрал суратлар яратишга ҳаракатлари ҳақида сўзлаб беради. Бундай мантиқ жуда ҳам тушунтирилишли – тушунарсиз ва ҳаяжонли суратлар сюжети доимий алоқада жонга тегади. Бу вақтда оддий нейтрал мевалар ва гуллар фақат енгил ва позитив жавобни берадилар.\nУзоқ вақт даволанишдан сўнг, менинг суюкли дугонам соғаймоқда... Биз ғолиб бўлдик. Кураш мураккаб бўлди. Биз бизга қимматли бўлган инсонга туриб беришни уддасидан чиқдик. Мутлақо яқин кунларда, у уйғонаётиб ўз олдида қушлар ва фавворали гўзал боғни кўради.Ва мен ишончим комилки, ёшлигидаги унинг орзуси амалга ошганлиги унга фақат яхши кайфиятни баҳшида этади!\nОрзулар рўёбга чиқади!\nSo'rovnoma: BOSCH elektr asboblari to`g`risida fikringiz qanday?


Robotlar odamlarning o'rnini egallamoqda - Yoshlar.com\nRobotlar odamlarning o'rnini egallamoqda\nРоботлар йилдан-йилга одамлар ўрнига меҳнат қиладиган касблар сони кўпайиб бормоқда. Бу жараён мунтазам ва сезиларли равишда давом этмоқда. «Газета.Ru» роботлар бизнинг ўрнимизга қандай ишларни бажарётгани ва тез орада яна қайси ишларни ўз қўлига олишини ўрганди.\nЯрим аср илгари Айзек Азимов робототехниканинг учта машҳур қонунини таклиф қилган ва роботлар одамлар билан ёнма-ён яшайдиган келажак ҳақида туркум ҳикояларини ёзганди. Азимовнинг ғоялари айниқса унинг асарига асосланган «Мен роботман» фильми экранларга чиққанидан сўнг янада оммалашди.\nАммо айни пайтда роботлар кўчаларда сайр қилиб юришмайди ва офисларда ўтиришмайди.\nБугунги кунда роботлар машина эмас, алгоритмлардир.\nАнча илгари, машиналар ишлаб чиқаришга татбиқ этилиб, луддитлар уларга қарши чиқиб машиналарни йўқ қилишган пайтда инсон бажарадиган оғир жисмоний ишлар механизмлар зиммасига ўтганди. Англия ҳукумати машиналарга қарши урушга айланган исённи шафқатсизлик билан бостиришига тўғри келганди.\nЛуддитлар — 19 аср бошидаги тараққиётнинг ашаддий рақиблари\nНима бўлмасин, ҳозирда конвейер ишлаб чиқариши машиналарсиз бўлмайди. Навбатда эса компьютер алгоритмлари бажарадиган интеллектуал ишлар турибди. Инсон катта ҳажмдаги ахборотни қайта ишлашдан чарчаб, иш унумдорлиги пасайиши мумкин бўлган ишларни роботлар бажариши учун ҳаракат бошланган.\nБундан ташқари, компьютерлар берилган алгоритмлар бўйича инсон ҳар куни эҳтиёж сезадиган ахборот оқими билан таъминлаши мумкин.\nБу борада электрон оммавий ахборот воситалари ходимлари безовта бўлишларига тўғри келади. “Los Angeles Times”, “Associated Press”, “Forbes” ва бошқа таниқли нашрлар роботлардан фойдаланишмоқда, аниқроғи, молиявий ҳисоботлар, спорт учрашувлари натижалари ва об-ҳаво маълумотини тезлик билан тузишда алгоритмларни қўллашмоқда.\n“Narrative Science” журналистик матнлар ёза оладиган алгоритмларни таклиф этади\nБундай тизим Россияга ҳам етиб келди. Яқинда, аниқроғи шу йилнинг ноябрида «Яндекс»компанияси маълумотлар махсус алгоритмлар ёрдамида тайёрланадиган махсус ахборот агентлигини тузганини эълон қилди. Ҳозирча роботларнинг «қизиқиш доираси»га об-ҳаво ва йўлдаги тиқилинчлар ҳақидаги маълумотлар киради, лекин компания кейинчалик бу рўйхатни кенгайтиришни режалаштирмоқда. «Яндекс» Россия ОАВларига робот-журналистларнинг хизматини бепул ва тезлик билан таклиф этмоқчи.\nНавбатда эса ўрнини автопилотли автомобиллар эгаллайдиган таксичилар ва ҳайдовчилар туришибди.\n“Google” ва “Tesla” ўзи бошқариладиган машиналарнинг хусусиятларини яхшилаш устида фаол иш олиб боришмоқда.\nҲозирча автомобиль ичидаги робот-ҳайдовчи устидаги ишлар жуда секин ва аниқлик билан олиб борилмоқда. Бунда транспорт воситасини узлуксиз алоқа билан таъминлаш энг муҳим жиҳат бўлиб қолмоқда. Бундан ташқари, автопилот йўлдаги вазиятни баҳолай олиши ва ўзининг ҳамда йўлдаги ҳаракатнинг бошқа иштирокчилари қандай ҳаракат қилишлари мумкинлигини олдиндан билиши даркор.\nЛекин инсон — олдиндан айтиб бўлмайдиган мавжудот, шунинг учун ҳам ишлар шошилмасдан олиб борилмоқда.\n“Google”нинг тадқиқотлари самараси ўлароқ, ўзи бошқариладиган автомобиллар тез орада кундалик ҳаётимизга кириб келади\nБироқ йўлдаги инсон омилини бутунлай ҳисобга олинмаса, у ҳолда роботларнинг йўлдаги монополияси у даражада қўрқинчли бўлмайди. Барча роботлашган транспорт воситаларининг умумлашган тартибли тизими йўллардаги ҳаракатни максимал даражада хавфсиз бўлишини таъминлайди. Тиқилинч пайтида ёки робот-автони муваффақиятсиз қувиб ўтиш чоғида у сиз томонга қараб сўкинмайди.\nОдамлар учун оммавий равишда озиқ-овқат ишлаб чиқаришни эса тез орада 3D-принтерлар бажариши мумкин. “Natural Machines” компанияси “Foodini” деб номланувчи 3D-принтерни намойиш этди. Унга беш хилгача масаллиқни солиш, керакли дастурни танлаш мумкин ва бир зумда таом «чоп этилади».\nХитойнинг Харбин шаҳрида ошпаздан тортиб официантгача барча ходимлари ташқи кўриниши инсонларга ўхшаб кетадиган роботлардан иборат ресторан фаолият кўрсатади.\nХитойдаги ресторанлардан бирида барча ишларни роботлар бажаришади\nРобототехникага ҳатто коинотда ҳам жой топилган. Албатта, роботлар космонавтлар ўрнини эгаллай олмайди, лекин станциядаги қора ишларни бемалол бажара олишади. Бу эса муҳим ишни бажаришда вақт тежаш учун жуда қулай.\nNASA ва “General Motors”нинг “Robonaut2” (R2) роботи ер орбитасини кезаётганига анча бўлди. R2ХКС ичида ҳам, очиқ фазода ҳам ишлай олади. Энг муҳими, унга скафандрнинг кераги йўқ.Кейинчалик R2ни Ойга учиришмоқчи, чунки бу хавфсиз ва анча арзон йўл бўлади.\nРоботлар энди коинотда ҳам бор\nЕтказиб бериш хизматини дронлар ва бошқа шунга ўхшаш қурилмалар эгалламоқда. Омбордан тўғри уйга элтиб берилади. Албатта, бу хизматнинг чекловлари ҳам бор, аммо чамаси тез орада почтальонлар сафи қисқариши мумкин.\nРоботлаштириш олимларнинг саъй-ҳаракатларига қарамасдан оддий«инсоний» касбларга кириб кела олмайди.\nРобот психолог, бастакор, рассом ёки хонанда бўлолмайди. «Робот симфония ёза оладими, дурдона ярата оладими?» — дея савол беради «Мен роботман» фильмидаУилл Смитнинг қаҳрамони. Жавоб эса салбий.\n«Сиз-чи?» «Мен роботман» фильмидан лавҳа\nРоботларнинг иш жойларини эгаллаши одамларнинг ишсиз қолишларини англатмайди.\nОдатда, инсон ўрнига машиналар келиши янги иш ўринларини, янги касбларни пайдо қилади. Асосийси — тўхтатиб бўлмайдиган тараққиёт ва янги даврга мослашиш.


Африканинг ғарбида жойлашган Сенегалда 200га яқин киши номаълум касалликка чалинди. Тахмин қилинишича, улар бу касалликни океанда юқтириб олишган. Бу ҳақда Sud Quotidien нашри хабар берди.\nРасмий идораларнинг хабар беришича, жабрланувчиларнинг барчаси Атлантика океанининг бир ҳудудида балиқ овлашган. Касалланиш ҳолатларидан кейин ушбу ҳудудда балиқчиликка вақтинча тақиқлов киритилган ҳамда сув намуналари таҳлил учун олинган.\nМаълум қилинишича, касалланганлар танаси қасмоқ билан қопланиб, улар бутун тана бўйлаб кучли қичима ва кўз ачишишидан азият чекишмоқда. Уларнинг таъкидлашича, тананинг океан суви билан таъсирлашган жойлари кўпроқ жароҳатланган.\nБундай аломатларга эга барча кишилар океаннинг хавфли ҳудуди яқинида жойлашган Рюфиск шаҳрида яккаланади. Уларни жойлаштириш учун шаҳардаги стадион ажратилган.\nСентябрь охирида Россиянинг Камчатка яриморолида ўзини соҳилга отган денгиз жонзотларининг оммавий нобуд бўлиши кузатилганди. Маҳаллий мутахассислар ифлосланган сув ҳудудидаги 10-15 метр чуқурликда яшовчи организмларнинг 90 фоиздан кўпроғи нобуд бўлгани ҳақидаги хулосага келишган. Шунингдек, маҳаллий сёрфчилар океанда сузгандан кейин кўз ачишиши ва кўнгил айнишдан шикоят қилишган.\nУшбу ҳодисанинг аниқ сабабини билишга муваффақ бўлинмаган, текширувлар давомида сувда нефть маҳсулотлари ёки ракета ёнилғиси излари аниқланмаган, жабрланувчиларда эса заҳарланиш қайд қилинмаган. Асосий тахминга кўра, денгиз жонзотларининг оммавий нобуд бўлишига табиий ҳодисалар, заҳарли сувўтлар сабаб бўлган бўлиши мумкин.\nНигерияда 15 киши номаълум касалликдан вафот этди


Очкўзлик ҳам зеҳнни заифлаштиради, руҳ ва ақлни парда билан ўраб ташлайди. Бу ҳол нафсни тарбиялаш ва уни нуқсонлардан халос этишга тўсқинлик қилади. Бу билан инсон одамийликдан ҳайвонийликка юз тутади.\nАлишер Навоий асарларини сўфийлик нуқтаи назаридан тадқиқ қилиш бу улуғ алломанинг ўзи том маънода сўфий бўлганлигини намоён этади. Эътиқодда қойим, тақвода шойим – бир сўз билан айтганда, шоирнинг ҳаёти ва ижодий фаолияти тўла-тўкис динимиз равнақи, эл-юрт ривожига хизмат қилган.\nНавоий ўз ижодида нафснинг ўпқон экани ҳақида кўп далиллар келтиради. Жумладан, “Лисон ут-тайр” достонида қушлар ўзларининг раҳнамоси – Ҳудҳудга шариатга доир саволлар беришади. Ҳудҳуд саволларга жавоб берар экан, шариат ақидаларини тасаввуфий руҳда талқин қилади. Масалан, қушлардан бири сўрайди: “Лаънати иблис мени доимо васвасага солиб, ножўя хаёлларни кўнглимга келтиради, ундан қутулиш чораси нимада?”. Ҳудҳуд ўз жавобида айтади: “Иблис ташқаридаги ғайритабиий куч эмас, балки сенинг нафсинг ва хулқингдаги иллатларнинг ифодасидир, чунки сенинг қалбинг кибру ғурур ва нуқсонларга тўлиб-тошган, уларни кўриб шайтоннинг ўзи ҳам қўрқиб, чўлу биёбонларга қочган бўлур эди”.\nБу - парҳезкорлик, яъни ўзни тийиш, ҳазар қилиш. Зотан, Расулуллоҳ (с.а.в.) “Кимки дунёдан парҳез этса, унинг нури тажаллиёт нури кирадиган жойга айланади” деганлар.\nНавоий унга шундай таъриф беради: “Зуҳд дунё орзуларидан кечмоқдур ва нафс аларнинг мавто заҳрини ичмоқдур ва молу жоҳ хаёли риштасин кўнгулдин узмоқдур ва нангу номус бутларин ушатурға ўзин тузмоқдур ва қабул умидиға риёзат тариқин тутмоқдур. Ва шариат жодасида мардона турмоқдир”.\nҲазрат Навоий руҳий истаклар озайгач, моддий истаклар кўпаяди, дейди. Айни тарзда очкўзлик ҳам зеҳнни заифлаштиради, руҳ ва ақлни парда билан ўраб ташлайди. Бу ҳол нафсни тарбиялаш ва уни нуқсонлардан халос этишга тўсқинлик қилади. Бу билан инсон одамийликдан ҳайвонийликка юз тутади.\nЗуҳд – нафс истакларини камайтириш, фикрни унинг орзулари ила банд этмаслик. Кунни чиройли матоҳлар ва лаззатли овқатлар ҳақидаги суҳбат ва баҳслар билан ўтказмаслик. Чунки ҳайвонлар ҳам деярли дуч келган жойда ўтлайди, доимий жун либосида юради, кўп-кўп ухлайди. На ўтмишдан ибрат олиш, на истиқбол андишаси бор уларда. Шундай ҳолда ҳайвонларнинг бахтли ёхуд иззатли бўлишлари ҳақида ўйлаб кўриш мумкинми? Йўқ, албатта. Бу зуҳдга мутлақо мувофиқ келмайди. Аммо ҳеч кутилмаган ва таъмасиз келган неъматлар қабул қилинади ва шукри лозим бўлади.\nАлқисса, Ҳазрат Навоийнинг ҳаёти ва ижодини покиза ахлоқ ва гўзал тарбиянинг юксак намунаси сифатида тадқиқ қилиш даркор. Суфиёна қарашлар билан суғорилган унинг асарлари бугунги кунда ҳам, қолаверса келажак учун ҳам, айниқса ёш авлодни тарбиялашда муҳим ўрин тутади. Ботиний оламни ислоҳ қилиш билан зоҳирий оламни кўркамлаштириш илми, бу – тасаввуф экан, унинг таъсири атрофда ҳам кўринади. Адолат, қаноат, матонат, маърифат, шижоат каби эзгу фазилатлар улуғланган, ёшларининг қалбида шу каби сифатлар маърифий йўл билан сингдирилган жамиятда залолат, жаҳолат, қабоҳат каби иллатларга ўрин қолмайди.\nКиритилган вақти: 05/02/2021 15:15; Кўрилганлиги: 52\nМатериал манзили: https://sammuslim.uz/press/news/ruhiy-istaklar-kamaysa-moddiy-istaklar-kopayadi\nЧоп этилган вақт: 01/03/2021 09:15


ЎзА - Норозилик давом этмоқда\n17.06.2019 11:11 Чоп этиш версияси\nНорозилик давом этмоқда\nАдминистрация раҳбари Кэрри Лэмнинг экстрадиция тўғрисидаги қонунга ўзгартириш киритишни кўриб чиқиш билан боғлиқ вазият учун оммавий узр сўрашига қарамай, Гонконгда норозилик давом этмоқда. Юзлаб намойишчилар асосий кўчалар ва ҳукумат биносини қуршаб олган.\nБу ҳақда “South China Morning Post” газетаси хабар беради.\nШанба куни Лэм Гонконг шубҳали юрисдикцияларни экстрадиция бўйича келишувга эга бўлмаган Тайван, Макао ва Хитойнинг континентал қисмига беришни кўзда тутувчи қонундаги ўзгартишларни кўриб чиқиш тўхтатилганини маълум қилган эди. Пекин Гонконг ҳукуматининг ушбу қарорини қўллаб-қувватлашини билдирди.\nЯкшанба куни қонун лойиҳасига қарши икки миллионга яқин киши ҳужжатнинг кўриб чиқилишини умуман бекор қилишни, шунингдек администрация раҳбарининг ҳукумат хатти-ҳаракатлари учун узр сўрашини талаб қилиб намойишга чиқди. Норозилик бошлангандан олти соат ўтиб, Лэм ҳукуматнинг ёзма баёноти шаклида оммавий узр сўради.\n“Юзлаб намойишчилар эрталабдан шаҳарнинг асосий кўчалари ва ҳукумат бош қароргоҳига киришни тўсиб қўйган”, деб ёзади газета.\nЭслатиб ўтамиз, чоршанба куни Гонконгда экстрадиция қонунига ўзгартиш киритишга қарши аҳоли кўп мингли норозилик акциялари ўтказди. Намойишчилар ва полиция ўртасида тўқнашув бўлиб ўтди. Натижада 15 ёшдан 66 ёшгача бўлган 72 нафар намойишчи жабрланди.


Бугун Халқаро чекишга қарши курашиш куни нишонланади. Тамаки маҳсулотларига тобеълик асосий халқаро касалликлар таснифида алоҳида касаллик сифатида қайд этилади. ЖССТга кўра, сигарета ва тамаки маҳсулотлари фармокологик фаол компонентлар ҳисобига тобеликни юзага келтиради. Уларнинг энг асосийси, албатта, никотин. Чекиш вақтида никотиннинг муайян қисми инсоннинг нафас олиш йўлларига тушади, шундан сўнг қон билан бирга юрак ва мия соҳаларига қараб ҳаракатланади.\nПсихологик ва хатти-ҳаракатлардаги салбий ўзгаришлар одатга кўра, наркология томонидан кўриб чиқилади. Бундан ташқари, бу пульмонологиянинг вазифаси ҳамдир, зеро ўпка фаолиятига ҳам зиён етади.\nБир неча йил мунтазам равишда сигарет чекиш "тамакига тобелик"ни келтириб чиқаради. Бунинг натижасида йўтал, оғиз қуриши, бош айланиши, чарчоқ, озиш, уйқусизлик кабиларни келтириб чиқаради.\n"Илмий жиҳатдан" чекишни ташлаш учун дастлаб кашанданинг никотинга тобеликнинг қайси босқичида эканлигини билиш, шундан кейингина у билан курашиш усулларига доир қарор қабул қилиш зарур. Диагностика бугунги кунда никотинга тобелик даражаси, ҳаводаги углерод оксиди, бронхлар ва қон томирларининг ўтказувчанлигини аниқлашга қодир.\nБунинг учун диагностикада бир қатор замонавий техник ускуналар ва оддий таҳлиллар мавжуд. Масалан, пешоб таҳлили орқали никотин метаболитлари концентрацияси даражасини ўлчаш мумкин.\nчекиш зарар тамаки даволаш сигаретлар


Холмуҳаммад Каримий. Чўпон (ҳикоя) - www.ziyouz.uz\nБош саҳифа Ўзбек насри онлайн антологиясиХолмуҳаммад Каримий (1966)Холмуҳаммад Каримий. Чўпон (ҳикоя)\nИлк баҳор палласи. Қуёш ҳали тик кўтарилмаган. Чошгоҳ маҳалида ҳам қиш совуғининг заҳри синмайди. Беозор елаётган шабада баданни жунжиктиради. Кенг ялангликда ёлғиз ўзи серрайиб турган кекса отахон совуққа деярли эътибор бермайди. Унинг қилт этмай туришида бир ташвишни англагани сезилади. Отахоннинг диққатини тупроққа ағанаётган қушларнинг ҳаракати эгаллаб олган. Шу алфозда Охунбобо оғир ўйга толганди: “Бу йил ҳам қурғоқчилик бўладиганга ўхшайди. Қушлар бекорга тупроққа ағнамаяпти”.\nОвулнинг чорвасини шу атроф-жовонибда боқиб юрадиган подавон бу таклифни эшитганида, ҳайрон бўлиб қолди… Чўпон йигитнинг иккиланиб турганини кўрган кексалар: “Сен кўп ўйланаверма фалончи, пистончи машҳур чўпонлар тоғнинг ҳар бир ўнгир-қирини беш бармоғидай билишади. Шуларнинг кўмагида тоққа ушоқ молни ҳайдаб борасан”, дейишди. Чўпон таваккалига рози бўлди.\nОнда-сонда чўпонларга етказиб бериладиган озиқ-овқатлардан Чўпон ҳам насибасини олди. Аввал бошда чўққа кўмиб пиширадиган кўмма нонларини гоҳо тузсиз пиширса, гоҳо куйдириб қўярди. Кейинчалик ўрганиб кетди. Бу ёғи денг, тоғ суви тошлар орасида кумушдай товланиб кўзни қувонтирса ҳам, совуқлиги қўлга тошдан-да қаттиқ тегади. Совуқ сувда ювинавериб, Чўпоннинг қўл-бети қорайиб ёрилиб кетди. Лекин барчасига чидаши керак, чунки у тоғ чўпонларидай ўз овулининг чаганасини ўзи боқиб юрибди. Қўйлари семирган… Ош-нонини ҳам ўзи уддалаяпти. Бировга муҳтожлик жойи йўқ. Мана, ҳаш-паш дегунча ёз ҳам ўтади. Озгина бардош берса бўлгани. Тоғ-тошларнинг орасида ўзини ёлғиз ҳис этмайди. Аввало, маъшуқасининг ёди унинг кўнглини ёритиб турса, бу ёғига вафодор ити доимо ёнида, меҳнаткаш эшаги ҳам хизматга шай, хуллас, у ёлғиз эмас.\nҚўйлар семириб, тоғ ҳавосига ўрганиб қолди. Энди кечалари Чўпонни безовта қилмайди. Фақат шу эчки деганлар ношукур бўларкан. Қорни тўйса ҳам чопгани-чопган. “Шу эчкиларни қишлоқда эгаларига топшириб келаверсам ҳам бўларкан”, деб ўйлаб қолади баъзан Чўпон. Ўзи-ку тоққа жўнаш пайти ҳам шу фикр калласига бир келувди. Нимага ўша пайтда шу ишни қилмадикан?\nШундай тотли хаёллар оғушида ётаркан, тун қоронғисида юзига совуқ томчи тушаётганини пайқаб, сергак тортди. Ёзда ёмғир ёғиши дашт боласининг ақлига сиғмасди. Тоғда ёз ёмғири оддий ёмғирлардан фарқли бўлишини у билмасди ҳам. Шунинг учун бу ҳолга эътибор қилмади. Аста-секин томчилар кўпайиб, йириклаша бошлагач, нима қиларини билмай, саросимага тушиб қолди. Яқин-атрофида инсон зоти йўқ… Бу ёғи зим-зиё тун бўлса. Туннинг бундай зулматга ботганини ҳам эслолмайди. Ёмғир эса шиддатли тус олиб, жалага айланди. Чўпон ёмғирда ғуж бўлиб турган қўйлардан ажралиб, иқтирмага интилаётган эчкиларни қайтаришга тушди. Қанча тиришмасин, биқиниб олган эчкилар қоянинг панасига интиларди. Зулмат ичида бирон нарсани илғаш қийин. Тусмоллаб ҳаракат қилгани билан ниманинг уддасидан чиқаётганини ўзи билмасди. Ўлғиз ўзи бир даранинг ичида ёғига қоврилиб ётганида, эшакнинг ҳанграши ва итнинг ваҳимали увиллаши қўшилиб, аламини оширгандан оширди.\nБир маҳал осмон даҳшатли гумбурлаб, акс-садоси юракка ҳовур солиб, кетма-кет янгради. Кўп ўтмай даранинг бошидан совуқ шамол эса бошлади. Шамол билан изма-из шалдираганча тошларни суриб, зулмат қўйнидан бир аждаҳо чиқиб келаётганга ўхшади. Саросимага тушиб қолган Чўпон қоянинг ўнғай камарига жойлашган қўшхонаси томон жон ҳолатда югуриб кетди. Шовқин-суронда жаланинг дўлга айланганини ҳам сезмасдан, ўзини у ёқдан бу ёққа ураркан, сойда вишиллаб оқаётган сувни пайқади. Шунда қўй-қўзиларнинг нолали маърашлари эшитилди. Сурувни сел олди… Сурув томон югурмоқчи бўлди-ю, аммо зулмат қўйнидаги шиддатли жала бунга изн бермади. Батамом саросимада қолган Чўпон эшагининг бўғиқ-бўғиқ ҳанграшини эшитди.\nУнинг уст-боши шалаббо бўлиб кетган, шох-шаббаларга маҳкам ёпишиб турарди. Қўрқувдан эси оғиб қолганди: ”Қўй-қўзини, эчки-улоқни олдинг, эшак билан итни олдинг, хуржун билан қўшхонани олдинг, эй номард, энди чироғингни ёқиб мени қидираяпсанми…” дерди осмонга боқиб.\nНовдаларга ёпишиб қолган бармоқларини зўрға ажратиб, вафодорини қучоқлади. Унинг тириклигига амин бўлгач, ақлини йиғиб олишга уринди. Бир-бир ҳаммасини эслай бошлади ва ҳаммасини сел олганигача эслади. Вафодори селдан қутилиб қолиб, унга мададга келганидан вужудига илиқлик югурди. Эй жонивор, сен ҳақиқий вафодорсан. Энди менга ўлим, чунки мен бутун овулимнинг омонатини бой бердим. Сен эса мендай нотавонни сўроқлаб келиб ўтирибсан-а… У сандироқлай бошлади. Сўник нигоҳлар билан чор-атрофга умидвор олазарак боқди.\nНигоҳлар… нигоҳларига-да ишонмади. Ахир, ахир… барчасини сел олиб кетганди-ку… Қай кўз билан кўрсинки, жабдуғи қийшайган эшаги новдаларни кавшаб турарди. Ундан сал нарироқда эса сурув секин-аста ёйилиб, ўтларди. Чўпоннинг кўзларида ўт чақнаб кетди. Гўё ўлик вужуди қайта тирилди. Яшин ургандек, турган жойида қалқиб кетди. Кўз ўнгида гавдаланаётган манзарани дафъатан англаёлмаётган Чўпон юзини чимчилаб кўргач, овозининг борича бақириб, жар сола бошлади. Қувончи танасига сиғмай, ҳайқириғига даралар акс-садо бериб, овозини босиб кетмагунича бақирди. Бироз ўзига келгач, сурув томон худди болалардек шаталоқ отиб югурди. Бориб сурувидаги қўй-қўзию эчки-улоқнинг дуч келганини бағрига босарди.\n— Ў-ҳў, — дерди улар. — Худди бўрдоқига боқилгандай семиртириб юборибсан-ку. Овулга борсанг сени нақ оқсоқол қилиб кўтаришади-я, — дея ҳазиллашарди. Чўпон эса бошқа муждага интиқ. Аммо бунинг иложи йўқ. Ахир, иккаласидан бошқа кимса билмайди-ку аҳду паймонларни. Чўпоннинг гапга эътибор бермаётганини сезиб қолганлардан бири маънодор қилиб, оқсоқолимиз агар Чўпон сурувни соғ-омон овулга етказиб келса, ўзи хоҳлаган қизга унаштириб, тўйни бошлаб юборамиз, дея бутун овулга эшиттирди, деганида у энтикиб кетди. Ана шунда ошиқ йигитнинг етмиш икки томири зириллаб, қони кўпириб тўлқинланди. Буни сезган ҳамроҳлар ўзларини билмасликка олиб, гапни бошқа томонга бурди.\nБарчанинг юзида табассум, қалблар ҳаяжонга тўлган ҳолда “тоғликлар” истиқболига чиқди. Кутувчилар орасида бир қалб бор эдики, у соғинчдан қанот боғлаб, хаёлан барчадан илгари борарди. Аммо унинг алангаю оташ вужуди аёллар орасида, асира ҳолда типирчиларди… Овул оқсоқоллари эса етти йилдан кейинги бира-тўла уч кунлаб ёғаётган ёмғир хосиятини яхшиликка йўйиб, энди Яратганнинг иродаси билан қурғоқчилик балоси биздан кўтарилди, яхшиликнинг аломати “чўпоннинг таёғидан”, дердилар. Қадаминг қутлуғ бўлсин, Чўпон, деб дуога қўл очишди овул улуғлари.\n← Аввалги Аввалги Омонулла Файзуллаев. «Шому сахарлар оҳ уриб»\nКейинги → Кейинги: Ким Хён Чжо


ЎЗБЕКИСТОН 2035 - Ўзбекистон овози газетаси\n«Буюк келажак» халқаро нодавлат нотижорат ташкилоти Экспертлар кенгаши Ўзбекистонни 2035 йилгача ривожлантиришнинг узоқ муддатли Стратегия концепцияси лойиҳасини ишлаб чиқди. 5-6 февраль кунлари пойтахтимизда ўтган «Uzbekistan 2035» иккинчи халқаро анжуманда ушбу таҳлилий лойиҳа атрофлича муҳокама этилди.\n«Буюк келажак» ўзи қанақа ташкилот?\n«Буюк келажак» халқаро нодавлат нотижорат ташкилоти (ХННТ) 2018 йил 14 апрелда Ўзбекистон Республикаси Адлия вазирлигида рўйхатга олинган. Унинг асосий таҳлилий органи чет элда тажриба орттирган 240 нафардан ортиқ юртдошимизни бирлаштирган Экспертлар кенгаши ҳисобланади.\nТашкилотнинг мақсади Ўзбекистонда иқтисодий ва ижтимоий соҳаларда амалга оширилаётган ислоҳотларга кўмак бериш, уларнинг самарадорлигини ошириш, давлат ва жамиятни жадал ривожлантириш йўлида эксперт маслаҳатлари билан қўллаб-қувватлашдир.\nЖаҳонда ҳаёт тез ўзгаряпти, тараққиёт кун сайин олға кетяпти. Бундай тарихий шароитда кундалик ўй-ташвишларга ўралашиб, тор доирада фикрлаш ярамайди, узоқни кўзлаб, катта режалар тузган давлат, халқ, миллатгина келажакда ўзига лойиқ ўринни эгаллай олади. Шу нуқтаи назардан «Uzbekistan 2035» халқаро анжумани мамлакатимиздаги катта ва муҳим воқеа бўлди.\nАнжуман очилишида Ўзбекистон Республикаси Президентининг маслаҳатчиси А.Абдувоҳидов, «Буюк келажак» экспертлар кенгаши раиси Алишер Каланов ва бошқалар сўзга чиқиб, фикр-мулоҳазаларини билдирди, тадбир иштирокчиларини қутлади.\nЯлпи сессиядан сўнг мутахассислар саккиз ишчи гуруҳга бўлиниб, Стратегиянинг асосий бандларини депутатлар, давлат органлари, илмий ва таълим муассасалари ва халқаро ташкилотлар вакиллари иштирокида батафсил муҳокама қилишди.\nСтратегия концепцияси лойиҳаси: асосий 8 йўналиш\n1. «Давлат бошқарувини ривожлантириш»\n2. «Қишлоқ хўжалиги ва тўқимачилик саноати»\n3. «Молиявий тизим»\n5. «Транспорт, қурилиш ва инфратузилма, туризм»\n6. «Соғлиқни сақлаш ва ижтимоий сиёсат»\n7. «Инсон капитали ва маданият»\n8. «Экология, илм-фан, технология ва инновациялар»\nЎзбекистонни 2035 йилгача ривожлантиришнинг узоқ муддатли Стратегия концепцияси лойиҳаси интернетдаги http://uzbekistan2035.uz/ манзилида тўлиқ кўринишда жойлаштирилганини алоҳида қайд этиш жоиз. Ҳужжат лойиҳаси ва унга қўшимча материаллар жами 450 саҳифага яқин. Ҳар бир соҳа ва тармоқдаги асосий муаммо ва камчиликлар, ҳозирги ривожланиш ҳолати, халқаро амалиёт, илғор давлатлар тажрибаси, жаҳонда тан олинган нуфузли рейтинглардаги вазият, Ўзбекистонни 2025, 2030 ва 2035-йилларгача бўлган муддатларда ривожлантириш истиқболлари ва бу борадаги стратегик ташаббуслар батафсил кўрсатиб ўтилган.\n«Буюк келажак» халқаро нодавлат нотижорат ташкилоти матбуот маркази ходими Шоҳсанам Хуррамованинг маълум қилишича, халқаро анжуманда давлат ва жамият ҳаётининг муҳим соҳалари бўйича мутахассислар томонидан билдирилган фикрлар, ранг-баранг тақдимотлар ҳақидаги батафсил маълумотлар ташкилотнинг расмий сайти – uzexpertsovet.com манзилига тез кунларда жойлаштирилади. Яъни, ҳар бир юртдошимиз мамлакатимизни узоқ муддатли ривожлантиришга оид таклиф ва ташаббуслар билан бевосита ҳамда батафсил танишиш имконига эга бўлади.\nДавлат ҳокимияти бошқарувини демократлаштириш йўналишида долзарб аҳамият касб этадиган соҳаларга оид айрим хулоса ва таклифлардан мисоллар келтиришни жоиз, деб топдик.\nҚОНУН ЧИҚАРУВЧИ ҲОКИМИЯТнинг ҳозирги ривожланиш даражаси қандай?\nҚонун чиқарувчи ҳокимият фаолияти билан боғлиқ муҳим муаммолар қуйидагича экани таъкидланмоқда:\n• тўлиқ мустақил эмас;\n• қонунчиликнинг сифати барқарор эмас ва яхшиланиш зарурати катта;\n• қонун ҳужжатларини ишлаб чиқишда ишончли далилларга асосланилмайди, «ақлли тартибга солиш» тамойилидан етарли даражада фойдаланилмайди;\n• давлат органларининг ҳаракатлари мувофиқлаштирилмаганлиги ва уларга илмий ёрдамнинг сустлиги ҳужжатларнинг сифатини пасайтиради;\n• қонунларни муҳокама қилиш жамоатчилик учун чекланганлиги ва бошқа ҳолатлар.\nҚонунларда аниқлик етарли эмаслиги қонуности ҳужжатлари сифатига ҳам салбий таъсир кўрсатади, шу билан бирга, турли англашилмовчилик, қарама-қаршиликлар ва коррупцияга шароит яратадиган ҳолатларни келтириб чиқаради.\nЎзбекистонда меъёрий-ҳуқуқий ҳужжатларнинг қарийб 5 фоизи қонун ва кодекслар, қолган тахминан 95 фоизи Президент, ҳукумат, вазирлик-идоралар ҳамда маҳаллий ҳокимият томонидан қабул қилинган ҳужжатлар ҳисобланади. Қонунлар юқори сифатли эмаслиги (ҳар хил талқин қилиш мумкинлиги, ортиқча тартибга солиш, қўллашнинг мураккаблиги ва ҳоказо) меъёрий ҳужжатларда қарама-қаршилик муаммосини келтириб чиқаради, шунингдек, аниқликнинг пастлиги коррупцияга шароит яратади.\nҚонун чиқарувчи ҳокимият бўйича қандай асосий стратегик ташаббуслар илгари суриляпти?\n2025-йилгача — вакиллик ҳокимиятининг мустақиллигини ошириш, жамоат назоратини кучайтириш, қонун ижодкорлиги жараёнида жамият иштирокини таъминлаш, давлат идоралари ўртасида электрон тизим яратиш ва бошқа таклифлар.\n2030-йилгача — қонун чиқарувчи орган фаолияти устидан жамоат назорати жорий этилишига эришиш, «ақлли тартибга солиш» усулларини тизимли жорий этиш, сиёсий маданиятни юксалтириш, парламентнинг мустақиллигини ошириш (Демократия кўрсаткичи бўйича дунёдаги илғор 70 та давлат қаторида бўлиш).\n2035-йилгача — Парламентда фикрлар ва оппозициялар хилма-хиллигига эришиш, қонун чиқарувчи орган ва ижро идоралари ўртасида мувозанатни ўрнатиш, қонун ижодкорлиги жараёни устидан кучли жамоат назоратини таъминлаш ва бошқа таклифлар.\nСУД ҲОКИМИЯТИ билан боғлиқ қанақа хулосалар алоҳида кўрсатиб ўтилди?\n• Судлар куч ишлатар тузилмалардан мустақил бўлиши, судларга уларнинг раислари ёки юқори турувчи суд идоралари орқали босим ўтказилмаслиги;\n• Олий Суд кенгаши, судъяларни танлаш ва тайинлаш тизими мустақиллигини кафолатлаш;\n• Судъялар чиқарган қарорлари учун касбий жавобгарликка тортилиши мумкинлиги;\n• Оқлов қарорлари жуда кам учрайди, статискага киритилган, лекин кейинчалик бекор қилинган оқлов қарорлари ҳам йўқ эмас;\n• Судъялар иш ҳажми жуда юқорилиги қарор сифатига, қўпол ҳуқуқий хатолар ва инсон ҳуқуқлари бузилиши ҳолатларига олиб келади;\n• Адвокатура институтининг ҳурмати ва мақомини ошириш судларда ишларнинг адолатли кўрилишини, томонлар тенглигини таъминлайди ҳамда бошқа хулосалар.\nИЖРО ҲОКИМИЯТИнинг ҳозирги ривожланиш ҳолатида кузатилаётган асосий камчиликлар нимада?\n• кадрлар етишмовчилиги, кадрлар тайёрлаш тизими сустлиги, рағбатлантирувчи омиллар йўқлиги;\n• ижро ҳокимиятида ички назорат яхши ривожланмагани;\n• ижро ҳокимияти қонун чиқарувчи орган ва жамият томонидан етарлича назорат қилинмаслиги;\n• аҳоли учун электрон давлат хизматлари кенг йўлга қўйилмагани;\n• давлат дастурлари ва лойиҳалар самарали амалга оширилмаслиги;\n• коррупция кўрсаткичи юқори ва бошқалар.\nЖаҳон банкининг давлат бошқаруви самарадорлиги рейтингида Ўзбекистон 214 давлат орасида 150-ўринда (2016 йилги ҳолат) қайд этилган. Ўзбекистон Республикаси Президентининг 2017 йил август ойидаги Қарори (5185сонли) билан тасдиқланган Маъмурий ислоҳотлар концепциясида давлат бошқаруви самарадорлигини ошириш бўйича муҳим вазифалар белгиланган. Аммо ушбу Концепцияни ҳаётга тадбиқ этиш жараёни оқсамоқда. Шунинг учун мазкур ҳужжатни амалга ошириш механизмини яратиш тақозо этиляпти.\nКоррупцияни идрок қилиш бўйича Бутун жаҳон рейтингида Ўзбекистон 180 давлат орасида 158 ўринда (2018 йилги ҳолат) кўрсатилган. 2017-2018 йилда коррупцияга қарши курашиш дастури муҳим жараённинг бошланиши ҳисобланади, аммо бу йўналишда кенг кўламли ва узоқ муддатли сиёсат юритиш талаб этилади.\nИжро ҳокимияти фаолияти самарадорлигига таъсир этувчи омиллардан яна бири бу — давлат хизматлари йўналишида кадрлар тайёрланмаслиги ҳисобланади. Илғор мамлакатларда бу масала алоҳида эътиборга олинади. Масалан, Сингапурдаги Civill Service Collage (CSC) 468 ўқув дастурини тақдим қилади ва уларда 43 мингдан ортиқ киши ўқийди.\nЎзбекистонда Президент ҳузуридаги Давлат бошқаруви академияси мавжуд. Лекин у ерда машғулотлар фақат 3 йўналишда ўтказилади. Йилига 200 га яқин киши ўқитилади ва бу давлат хизматчиларининг 0,1 фоиздан камини ташкил қилади.\nИжро ҳокимияти бўйича қандай стратегик ташаббуслар илгари суриляпти?\n2025 йилгача — Коррупцияга қарши курашиш бўйича давлат дастурини самарали амалга ошириш, қонунларни такомиллаштириш, Коррупцияни идрок қилиш рейтингида илғор 110 та давлат қаторига кириш, ОАВ ёрдамида сўз эркинлиги ва жамоатчилик назоратини кучайтириш, Бутунжаҳон матбуот эркинлиги рейтингида илғор 100 давлат қаторига кириш ва бошқа таклифлар.\n2030 йилгача — Жамоат назорати бўйича мустақил институтлар шаклланишига шароит яратиш (жамоат ташкилотлари, мустақил ОАВ учун грантлар, Бутунжаҳон матбуот эркинлиги индексида илғор 80 та давлат сафига кириш) ва бошқа таклифлар.\n2035 йилгача — бизнес юритиш учун қулай муҳит яратиш, (дунёдаги илғор 20 давлат қаторига қўшилиш), сўз эркинлиги ва ижро ҳокимияти фаолияти устидан жамоат назорати олиб боришнинг самарали тизимини яратиш, барча давлат хизматларини рақамлаштириш ва бошқа таклифлар.\nСуд ҳокимияти ҳақида айрим фактлар\nҚонун устуворлиги рейтингида Ўзбекистон 91-ўринда қайд этилган. 2018 йилда бу борадаги тадқиқот ва кузатувлар 113 давлатда қамраб олинган. Рейтингда қўшни Қозоғистон ва Қирғизистон Республикалари 64- ва 82- ўринларда кўрсатилган.\nАҳоли сонига нисбатан судъялар сони Ўзбекистонда (2018 йилги ҳолат) 23810 кишига 1 судъяни ташкил этган. Францияда 11 минг, АҚШда 9 минг, Германияда 4 минг аҳолига 1 нафар судъя тўғри келади.\nЎзбекистонда 2012-2016 йиллар оралиғида 7 та, 2018 йилнинг 9 ойида 590 та оқлов қарори чиқарилган.\nСуд ҳокимияти бўйича таклиф этилаётган стратегик режалар\n2025-йилгача — Суд ҳокимиятининг ҳақиқий мустақиллигига эришиш мақсадида махсус «йўл харитаси» қабул қилиш ва амалга ошириш, юридик таълимни изчил ислоҳ қилиш, тортишувларни ҳал этишнинг муқобил усулларини кенг қўллаш, судлар фаолиятига илғор IT технологияларини жорий қилиш.\n2030-йилгача — Ҳуқуқ устуворлиги — қонун ва амалиёт ўртасида тўлиқ мувофиқликка эришиш, Ўзбекистон судъяларининг халқаро ҳужжатлар меъёрларини тўғридан-тўғри қўллаш имкониятини яратиш ва бошқалар.\n2035-йилгача — Халқаро даражада — Ўзбекистондаги суд тизими Буюк Британия, Швейцария, Голландия каби илғор давлатлар даражасига етади. Халқаро ҳуқуқ Ўзбекистондаги ҳуқуқий тизимнинг ажралмас қисмига айланади, Ўзбекистон судъялари ва бошқа ҳуқуқшунослар халқаро суд жараёнларида қатнашади...\nКонцепция лойиҳасининг якуний қисмида ушбу лойиҳа Ўзбекистон Республикаси Президенти Администрацияси, миллий парламент, суд ҳокимияти ва бошқа муҳим давлат идора-ташкилотларининг қўллаб-қувватлаши ҳамда ёрдами асосида ишлаб чиқилгани алоҳида қайд қилинади.\nҚабул қилинаётган қарор ва фармонларда соҳалардаги хато ва камчиликлар аниқ-равшан кўрсатиб бериляпти. Айни пайтда бу ҳужжатлар давлат ва жамият ишларида жаҳондаги илғор тараққиётдан ортда қолиб кетаётганимизни англатмоқда. Дунё кўрган илғор юртдошларимиз, муҳим соҳалар бўйича мутахассислар 2035 йилгача халқимиз ва давлатимиз олдида қандай вазифалар долзарб бўлиб тургани ҳақида ўз фикр ҳамда таклифларини билдирди. Аслида узоқ муддатга мўлжалланаётган стратегик ташаббуслар ҳақида таҳлиллар олиб борилиши, бу жараёнда етук ҳамюртларимиз билан фаол мулоқот муҳити яратилишининг ўзиёқ мамлакат равнақи ва келажаги йўлида дадил қадам ташланаётганини англатади.


Президент мақтовга муҳтожми ёки лаганбардорлик ва...\n05.03.2018 19:45 6 6683\nҲар бир нарсага президентдан туртки кутиш шартми?\nМавзумиз андак нозик. Лекин бугун жуда муҳим масалага айланиб бормоқда.\nФуқаронинг ўз давлатини севиши, мамлакат йўлбошчисини ҳурматлаши ҳавас қилгулик ҳол. Ўзаро суҳбатларда, борингки, расмий давраларда юрт раҳбарини самимий улуғлаб қўйиш ҳам чиройли хислат. Аммо оддий фуқаро қолиб, юрт сўрайдиганлар қиёфасида ҳаммаси юзаки, зўракилиги сезилиб турса-чи? Тилёғламалик айёрлик, лаганбардорлик ва, энг ёмони, зўраки маддоҳлик билан қоришиб кетса-чи?\n«Осмондаги болалар» фильмида бир лавҳа бор: ёш ижодкорнинг асарини танқидчиларга катта бир ёзувчиники деб тақдим этишади. Ҳамма мақтайди. Эртасига асл муаллиф маълум қилинганида ҳамма дарров тўнини тескари кийиб олади ва ёмонлай бошлайди. Улардан бирига: «Кечагина худди шу асарни мақтаб тургандингиз-ку?», — дея мурожаат қилинганида, «Мен кеча муаллиф деб ўйлаган улуғ ёзувчимиз кўзи билан қарагандим!», — дея жавоб беради. «Ўзингизнинг кўзингиз қаерда эди?» деган ҳақли эътирозга осонгина: «Мен фикримни айтдим», — дейди эгардан тушмай. Бугунги баъзи раҳбарларимизнинг тутган йўли ҳам шунга ўхшаб кетмаяптими?\nАмал курсисига эришган инсон борки, албатта тилёғламалик, маддоҳлик қилишим шарт деб ўйлайди, шекилли. Аниқ эътибор бергансиз: кичикроқ амалдордан тортиб катталаригача бирор муҳим масала ҳақида гап кетганида, ҳатто бу ўзи учун ҳам жуда майда иш ҳисобланса-да, гапини албатта «президентимизнинг бевосита кўрсатмаларига асосан... давлатимиз раҳбари томонидан қабул қилинган қарорга кўра...» каби сўзлар билан бошлайди. Айтадиган гапига мос келса-келмаса, «президентимизнинг қарорлари бизга дастуриламал бўлмоқда» дея суҳбатни ўз сўқмоғига бура кетади ва дарҳол муаммо моҳиятини тушунмаётганини, ўзини олиб қочишга, бурчни зиммасидан соқит қилишга уринаётганини, юрт раҳбари соясидан паноҳ излаётганини сездириб қўяди.\nБу нима, жавобгарликдан қочишми, эртага вазият ўзгарса сувдан қуруқ чиқишга уринишми ёки, янаям қўрқинчлиси, шахсий фикр ё ташаббуснинг йўқлигими? Ахир раҳбар ёки мутасадди деганлари фақат юқоридан киритиладиган дастур асосида ишлайдиган робот эмас-ку!\nҲар бир нарсага президентдан туртки кутиш шартми? Бир йўналишни давлат раҳбари кўриб чиқса ва фикрларини айтса, ҳамма бирдан шунга ёпишади. Айтайлик, қайсидир соҳани таҳлил қилишга ҳали давлат раҳбарининг вақти етмаган бўлса (етмаслиги ҳам аниқ, чунки бирор кун дам олганини кўрдингизми?), демак, ўша соҳа қолоқлигича қолаверадими?\nАниқ биламан, ишонаман, умид қиламанки, раҳбаримизга маддоҳлар эмас, соҳасининг усталари, ташаббускорлар, юртга нафи тегадиган инсонлар керак. Ҳатто ўзи «қарсакбозликни йиғиштирамиз» дея таъкидлади. Демак, келинг, энди самимийроқ бўлаверайлик. Лаганбардорликни қўйиб, муаммоларни ечайлик, ватан учун жон фидо қилайлик, мақтовни эса халқ берсин!\nЮқори мартабали раҳбарларнинг интервьюларини кузатаркансиз, улар гўё ўзлари, фаолиятлари, мавжуд муаммолар ечими-ю режалари ҳақида эмас, давлат раҳбарининг кўрсатмалари нақадар тўғри бўлаётганини ёритишга уринаётгандек туюлаверади. Мана, яқинда давлат дастури қабул қилинди. Шу борада ким билан суҳбатлашмайлик, ўз йўналиши бўйича дастурнинг бандларини қайтаради ва бу нақадар аъло бўлганини айтаверади.\nАхир биз бу дастур билан ўзимиз билан ҳам танишиб олаверамиз. Сиз соҳанинг етакчи вакилисиз. Энди мақтовни бир четга суринг, бу дастур нималар беради, қандай ўзгаришлар бўлади, шундан гапиринг. Дастурнинг камчиликлари бўлса, уларни ҳам кўрсатиб ўтинг, ечимлари бўйича таклифлар беринг. Ахир сизга тикилиб турган қоракўзларнинг ҳаммасининг нигоҳини осонгина президентга ошириб юбораверадиган бўлсангиз, очиқ айтинг, сизнинг нима керагингиз бор?!\nИккинчи жиҳат. Майли, муаммо юзасидан шу тариқа ҳимояланишар экан. Лекин ўрни келса-келмаса «муҳтарам президентимиз» дея иҳоталанаверишнинг нима ҳожати бор? Шахсан мен ҳам давлатимиз раҳбарини ҳурмат қиламан, фаолиятини кузатиб бораман. У киши қилаётган ислоҳотларнинг самарасини кўпчилик юртдошларимиз каби умид билан кутаяпман, амалга ошганлари ортидан пайдо бўлган қулайликларни ҳам ҳис қилаяпман. Шу билан бирга ўз ишимни кўнгилдагидек давом эттиришга, бирор янгилик киритишга, шу жамиятга оз бўлса-да фойдам тегишига имкон қадар интилаяпман. Чунки ҳар бир инсон ўз ишини сидқидилдан бажарса, жамиятга фойдаси тегишини кўзласа, эртанги кун билан яшаса мамлакат ривожланади. Бўлар-бўлмас тилёғламалик билан эмас!\nМавзу юзасидан гап кетганда кимлардир дарров «Бу қон-қонимизга сингиб кетган, ўзгаришимиз қийин» дейишади. Кечирасиз, айримларгагина қараб халқнинг қиёфаси яратилмайди. Кимдир, айниқса амалдор шундай қилса, ҳамма шундай қилиши шарт дегани эмас.\nШундай экан, адашмайлик, ёқса-ёқмаса мақтовга зўр бермайлик, сохта маддоҳлик ортига яшириниб олмайлик!\nТаҳлил 21/04, 10:31\nСиёсат 31/03, 15:04\nШавкат Мирзиёев «Фориш» тоғ-дала полигонига ташриф буюрди (фото)\nЖамият 21/03, 14:59


Мобил интернетдан фойдаланувчи абонентлар учун интернет тезлигини ошириш – Beeline Uzbekistan фаолиятидаги асосий вазифалардан бири бўлиб келган ва шундай бўлиб қолмоқда. Шу мақсадда компания тақдим этилаётган хизматлар сифатини ошириш учун интенсив қурилиш ва тармоқни модернизациялаш устида доимий равишда ишламоқда. 2020 йилда, мамлакатда жорий этилган карантин чоралари билан боғлиқ чекловларга қарамай, янги алоқа обектларини қуриш ҳажми 2019 йил натижаларидан ошди. Албатта, карантин чораларининг жорий этилиши бу йўналишдаги ишларга маълум даражада таъсир кўрсатди, аммо уни тўхтатиб қўймади. Шундай қилиб, 2020 йил бошидан то ҳозирги кунгача компания 2600 дан ортиқ турли хил технологик базавий станцияларини ишга туширди ва хизматларнинг юқори сифатини сақлаб қолди. Шу қаторда, ўтган йил давомида 4G тармоғидаги трафик икки бараварга ошди. Бу давр мобайнида абонентлар томонидан мобил Интернетдан фойдаланишнинг фаол ўсиши кузатилди.\nИнноватор бўлиб энг янги замонавий технологияларни қўллаш ва тарқатишда Beeline Uzbekistan 2021 йилни самарали бошлади. Компания республикамизнинг аҳолиси энг зич жойлашган минтақаси – Фарғона водийсида 4G тармоғини кенг кўламда модернизация қилди!\nТехник мутахассисларнинг фикрига кўра, бу ерда 2021 йил феврал ойи охирида 4G TDD технологиясидан фойдаланган ҳолда 180 дан ортиқ базавий станциялари ишга туширилди. Мавжуд 4G базавий станцияларини модернизация қилиш бўйича ишлар олиб борилди. Бу эса тўртинчи авлод маълумот узатиш тармоғининг имкониятларини сезиларли даражада оширди.\nАмалда бу шуни англатадики, Beeline Uzbekistan'дан 4G дата-хизмати сифати Фарғона, Қўқон, Андижон, Наманган ва бир қатор вилоят марказларида (мобил интернет тезлиги, ресурсларга тезкор кириш ва ҳк.) сезиларли даражада ошди ва оғир контентни юклаб олиш учун энди атиги сониялар керак бўлади.\n«Биз ўз хизматларимизни доимий равишда ривожлантирмоқдамиз ва янги авлод тармоқлари инфратузилмасини фаол равишда қурмоқдамиз, хозирги кунда абонентларимиз рақамли оламнинг барча имкониятларидан тез ва сифатли фойдаланиши мумкин. Фарғона водийсида янги 4G базавий станцияларининг ишга туширилиши ўз вақтида қилинган қадам бўлди. Ҳозирги кунда Фарғона вилоятида кузатилаётган трафик ҳажмининг ўсиши, маълумотлар узатишга бўлган талаб доимий равишда ошиб бораётгани ҳақида сўзлайди. Шунинг учун биз янги инфратузилманинг ривожлантириш суръатлари трафик ўсишидан устун бўлиши учун барча имкониятларни ишга солаяпмиз», - дейди «Unitel» МЧЖ техник директори Евгений Ключев.\nBeeline учун тармоқни фаол ва мунтазам равишда модернизация қилиш ва қуриш устувор вазифа ҳисобланади, чунки телекоммуникация соҳасида ҳатто энг ишончли ускуналар ҳам вақти-соати билан алмаштирилишни талаб қилади. Улар нафақат жисмоний, балки маънавий жиҳатдан ҳам эскиради. Фарғона вилоятининг шаҳарлари ва қишлоқларида биринчилардан бўлиб 4G Advanced Pro технологиясига (МIМО4х4 технологияси ва ташувчиларни агрегация қилиш) асосланган энг янги ускуналар ўрнатилди. Ихтисослашган мутахассисларнинг фикрига кўра, бу шубҳасиз абонентларнинг манфаатлари учун тармоқ ва алоқа хизматларининг барча сифат параметрларини яхшилайди!\nБугунги кунда ҳар биримиз 4G-Advanced тармоғида мобил интернетни синаб кўришимиз мумкин. Бунинг учун керак бўладиган нарса – 4G band 41 қўллаб-қувватлайдиган смартфон, планшет ёки роутер!\nVEON – бу 9 та мамлакатда 212 миллиондан ортиқ абонентга эга глобал телекоммуникация ва интернет хизматларини етказиб берувчи компания. Унинг акциялари NASDAQ ва Euronext Amsterdam фонд бозорларида рўйхатга олинган.


Шоманайлы мектеп оқыўшы шөгип баратырған баланы қутқарып қалды » Informaсiyalɩq portal\nҚалбаев Ақылбек Аңсатбаевич Шоманай районы Мамый аўылындағы 23-санлы мектептиң 9-класында оқыйды. Ол мектептиң үлгили оқыўшылар қатарынан орын ийелеген, себеби район көлеминде өткерилген пән олимпиядасында “Тарийх” пәнинен жоқары балл топлап екинши ҳәм үшинши орынларды ийелеп келмекте. Ақылбек оқыўдан бос ўақытларында балалар өспиримлер спорт мекебиндеги гүрес дөгерегине қатнасып келеди. Бул дөгерекке қатнасыўына көп ўақыт болмаса да район көлеминде өткерилген спорт жарысларында сыйлы орынларды ийелеп келмекте. Оқыўдан ҳәм дөгереклерден бос ўақытларында үй жумысларына қарасады. 2019-жылдың 8-декабрь сәнеси дем алыс күни болғанлықтан бизиң қаҳарманымыз Ақылбек Қалбаев анасының нан жабыўы ушын жәрдем бериў мақсетинде даланлықтан тандыр ушын отын жыйнап үйине келеди. Сол ўакытта көше тәрептеп қоңсы балалар ҳаўлығып Исабек ҳәўизге түсип кетти жәрдем бериң, Исабек шөгип кетежақ деп бақырып келеди. Бул сөзлерди еситкен Ақылбек дәрҳал жуўырып ҳәўиз тәрепке барады.\nЖетип барса Исабек суўдың ишине шүмип баратырған екен. Ақылбек ойланып отырмастан дәрҳал өзин суўға атып Исабекти суўдан шығарып алады ҳәм сол жерде биринши жәрдем көрсетеди.\nСол ўақытта Исабектиң әкеси менен анасы келип баланы емлеўханаға алып кетеди. Ақылбектиң биринши медициналық жәрдеми Исабектиң өмирин сақлап қалды.\nЕле мектеп оқыўшысы болыўына қарамастан ислеген ерлигин инабатқа алып район ҳәкими жаңа жылға бағышланған байрам кешесинде Ақылбектиң ата-анасына миннетдаршылық ҳаты ҳәм Ақылбекке қол телефоны менен велосипед саўға етти.\n2-01-2020, 12:36 |


Трамп “супер-пупер ракета“ яратилишини эълон қилди | Qalampir.uz\nТрамп “супер-пупер ракета“ яратилишини эълон қилди\nОлам\t16 Май 08:50 5466\nАҚШ Президенти Дональд Трамп “супер-пупер ракета“сини яратиш бошланганини эълон қилди. Бу ҳақда у Оқ уйда АҚШ космик кучларининг янги байроғини тақдим этиш маросимида айтиб ўтди.\nТаъкидланишича, Трамп қудратли ракета ишлаб чиқилишини эълон қилган У ракетани “супер-пупер ракетаси“ деб атаган.\n“Биз ҳозир мисли кўрилмаган даражада ақл бовар қилмайдиган ҳарбий жиҳозларни яратмоқдамиз. Бизда танлов йўқ, рақибларимизни ҳисобга олиб, буни қилишимиз керак. Мен буни супер-пупер ракетаси деб атайман. Кеча ишлаб чиқувчилар ракета ҳозирги мавжудлардан 17 баравар тезроқ бўлишига ишонтиришди“ дейди АҚШ Президенти.\nТрамп, шунингдек, ўз рақибларидаги ракеталарни тарифлаб ўтди. АҚШда ишлаб чиқариладиган ракета ҳаммасидан тезроқ бўлишига ишонтирди.\n“Агар Россияда беш баравар тезроқ ракеталар борлигини эшитган бўлсангиз, Хитой ундан беш ёки олти марта тезроқ ракеталар устида ишламоқда. Мамлакатимизда 17 маротаба тезроғи ишлаб чиқилади“, дейди Трамп.\nЭслатиб ўтамиз, АҚШ ва Россия ядро ракеталарни қисқартириш ҳақидаги шартномадан чиққан. Шундан сўнг “ракеталар пойгаси“ қисман бошланган.\nАҚШ Дональд Трамп Ракета\n28 Май 21:12 36688\n27 Май 20:39 35631\n29 Май 17:40 34007\n28 Май 08:06 26602\nЭронда ота 35 ёшли эркак билан қочиб кетган 14 яшар қизини бошидан жудо қилди\n29 Май 09:48 24761


Украина Чернобил АЭСдаги аварияга оид махфий ҳужжатларни эълон қилди - Zamin.uz\n08:00 / 28.04.2021\nУкраина Чернобил АЭСдаги аварияга оид махфий ҳужжатларни эълон қилди\nУкраина Хавфсизлик хизмати (УХХ) Чернобил АЭСдаги техноген офатнинг 35 йиллиги муносабати билан ўз архивидаги баъзи махфий ҳужжатларни эълон қилди. Бу ҳақда идоранинг Facebook’даги баёнотига таяниб, «РБК» хабар берди.\nИдора, хусусан, Чернобил АЭС директори Виктор Брюхановнинг воқеа ҳақидаги биринчи ҳисоботи ва воқеа содир бўлган пайтда станция операторлари ўртасидаги музокаралар ҳақидаги маълумотларни эълон қилди.\nМаълумотларга кўра, ҳужжатларда 1986 йил 26 апрелга қадар ҳам Чернобил АЭСда бахтсиз ҳодисалар содир бўлгани тўғрисида далиллар мавжуд. Хусусан, 1982 йилда биринчи энергия блокида сезиларли даражада радиоактив моддалар ажралиб чиққан. Аммо КГБ (Давлат хавфсизлик қўмитаси) ҳисоботи одатдагидек, ‘ваҳима ва провокацион миш-мишларнинг олдини олиш бўйича чоралар кўрилди’ деган жумла билан якунланган», — дейилади УХХ баёнотида.\nБундан ташқари, 1984 йилда учинчи ва тўртинчи энергия блокларида фавқулодда вазиятлар содир бўлган, дея таъкидлади хизмат.\nХабарда айтилишича, 1986 йил июль ойида авариянинг барча тафсилотларини, шу жумладан, унинг сабаблари, ҳалокат характери, портлаш пайтида ҳавога ташланган аралашманинг таркиби, шунингдек, радиацион вазиятни, касалланиш ва уни бартараф этиш бўйича ишлар кўламини таснифлайдиган кўрсатма пайдо бўлган.\n2020 йилнинг ёзида ҳам УХХ ва Украина Миллий хотира институти Чернобил АЭС қурилиши ва авария тўғрисидаги ҳужжатларни ошкор қилган эди. Улар «КГБнинг Чернобил бўйича ҳужжатлари. Қурилишдан бахтсиз ҳодисага қадар» номли китобга киритилган. Умумий ҳисобда, ушбу китобга 70 йилларнинг бошидан 1986 йил ноябригача бўлган даврни ўз ичига олган 229 та ҳужжат киритилган.\nАввалроқ Чернобил АЭСдаги авариядан сўнг ҳодисанинг сабаби сифатида террорчилик ҳужуми версияси жиддий кўриб чиқилгани ҳақида хабар берилганди. Хабарга кўра, охир оқибат авария сабаби «тўртинчи энергия блоки ходимларининг хатти-ҳаракатлари, реакторни портлаши муқаррар бўлган ҳолатга келтирган инсон омили» дея хулоса қилинган.\nЧернобил АЭСдаги авария 1986 йил 26 апрелга ўтар кечаси содир бўлган. Атом электр станциясида тўртинчи энергия блокининг РБМК-1000 реактори портлаши туфайли юз берган авария оқибатлари ўта ҳалокатли бўлган. “Замин” янгиликларини “Telegram”да кузатиб боринг\nЯнгиликлар » Дунё » Украина Чернобил АЭСдаги аварияга оид махфий ҳужжатларни эълон қилди


17 январ 2021, Тошкент вақти: 01:40\nМиллий уюшма раҳбари Фирдавс Абдухолиқовнинг маълум қилишича, уюшма ўтган йилнинг октябрь ойида ўз таъсис йиғилишини ўтказгач, 2004 йил январда Адлия вазирлиги томонидан рўйхатга олинган ва тўла фаолият кўрсата бошлаган. Айни пайтда мамлакатдаги 45 нодавлат электрон ОАВ, жумладан, 30 дан ортиқ телестудия ҳамда 15 га яқин радиостанция ва Интернет сайти мазкур уюшмага аъзодир.\nСеминар иштирокчиси, Бухородаги “Репортёр” клуби раҳбар Обид Шабановнинг таъкидлашича, Ўзбекистонда электрон ОАВни рўйхатга олиш жараёни жуда узоқ чўзилади. Рўйхатга олиш учун тўланадиган тўлов ҳам жуда катта миқдорда белгиланган. Бундан ташқари, нодавлат ОАВнинг техникавий аҳволи ҳам жуда ёмон. Уюшма мазкур муаммоларни ҳал қилишни ўз олдига мақсад қилиб қўйган. Семинар иштирокчилари тадбирга ташриф буюрган ҳукумат амалдорлари билан мазкур муаммолар юзасидан фикрлашиб олган.\nМиллий уюшма бошқаруви аъзоси ва ижрочи директори Муҳаммадсалом Машариповнинг билдиришича, семинарда “Телерадиоузатувчилар хартияси” ва “Журналистнинг ахлоқий кодекси” каби ҳужжатлар муҳокама қилинган.\nЎзбекистондаги нодавлат ОАВнинг эркин журналистик фаолият юритиши ёки юритмаслигини қўйидаги мисоллардан билса бўлади. Яқинда мамлакатда юз берган портлашларни ёритишда давлат телеканаллари қанчалик сусткашлик кўрсатгани кўпчиликка маълум. Бу пайтда аксарият нодавлат телестудиялар ҳам сукут сақлади. Самарқанддаги СТВ телестудияси раҳбарининг таъкидлашича, бўлиб ўтган воқеалар Бош прокурорнинг фатвосидан кейингина эфирга узатила бошлаган.\nФақат “Пойтахт” ФМ радиоси портлашлар содир бўлгандан бир қанча вақт ўтгандан кейин воқеа жойидан туриб тингловчиларга ҳар соатда маълумот бериб турди. Мазкур радио раҳбарининг фикрича, журналист Бош прокурорнинг нуқтаи назарини кутиб турмаслиги, балки фавқулодда вазиятларда ҳар қандай шароитда ахборот бериб бориши лозим.


СИФАТЛИ МАҲСУЛОТ — СОҒЛОМ ҲАЁТ ГАРОВИДИР - Ўзбекистон овози газетаси\nСИФАТЛИ МАҲСУЛОТ — СОҒЛОМ ҲАЁТ ГАРОВИДИР\nМиллий матбуот марказида «Мамлакатимизда озиқ-овқат маҳсулотлари хавфсизлигини таъминлашда «Ўзстандарт» агентлигининг ўрни ва аҳамияти» мавзусида матбуот анжумани бўлиб ўтди.\n— Агентлигимиз томонидан қатор вазирлик ва идоралар билан ҳамкорликда бозорларимизни сифатсиз маҳсулотлардан ҳимоя қилиш, аҳоли истеъмол қилаётган озиқ-овқат маҳсулотлари сифатини яхшилаш масалаларига алоҳида эътибор қаратиб келинмоқда, — дейди «Ўзстандарт» агентлиги Бош метрологи Абдурауф Абдуқаюмов. — Агентликнинг Тошкент шаҳридаги учта ва Қашқадарё вилоятидаги битта синов, яъни озиқ-овқат лабораториялари халқаро даражада аккредитациядан ўтказилди. Швейцариянинг «SGS» компанияси билан маҳсулотларни синовдан ўтказиш бўйича ҳамкорлик йўлга қўйилди. Бунинг натижасида 7 турдаги маҳсулотларга халқаро даражада синов баённомалари расмийлаштириш билан дунёнинг 140 давлатида тан олиниши таъминланди. Қолаверса, жорий йилда Сурхондарё вилоятида озиқ-овқат маҳсулотларини синаш лабораторияси халқаро аккредитациядан ўтказилди. Шунингдек, яна 4 синов лабораториясини халқаро даражадаги аккредитациядан ўтказиш режалаштирилмоқда.\nРеспубликамизда озиқ-овқат маҳсулотлари хавфсизлигини таъминлашга қаратилган саъй-ҳаракатларга қарамай, айрим ҳолатларда истеъмолчилар сифатсиз маҳсулотларга дуч келишмоқда. Бунинг олдини олиш мақсадида агентлик жисмоний ва юридик шахсларнинг мурожаатлари асосида ўтган йилдан бошлаб озиқ-овқат маҳсулотларини лаборатория шароитида синовдан ўтказиш ишларини йўлга қўйди. Агентликнинг ҳудудий марказлари томонидан ўтган йил 1 миллиард 962 миллион 658 минг сўмлик маҳсулот яроқсиз деб топилган. Жорий йилнинг январь-февраль ойларида эса жами 1 миллиард 123 миллион 613 минг сўмлик маҳсулот яроқсизлиги аниқланган. Қолаверса, ҳудудий марказлар томонидан маҳсулотлар устидан 703 инспекция назорати ўтказилиб, стандарт талаблари бузилганлиги боис, 16 мувофиқлик сертификати амал қилиш муддати вақтинча тўхтатилган. 52 мувофиқлик сертификати корхонанинг хатига асосан бекор қилинган.\n«Ўзбекистон овози» газетаси мухбирининг саволи:\n— Маълумки, барча товар ва маҳсулотларга стандартлар жорий қилинмоқда. Ҳақли бир савол туғилади. Бугун ошхона, кафе ва ресторанларда тайёрланаётган турли хил таомларнинг миқдорида ҳар хилликлар мавжуд. Бу борада стандартлаштириш масаласи кўзда тутилганми?\n— Ўринли савол, — деди Абдурауф Абдуқаюмов. — Бу борада ишлар олиб борилмоқда. 2018 йилдан эътиборан ошхона, кафе ва ресторанларда таомларнинг ҳажми ҳамда граммлари борасида стандартлар жорий этилиши режалаштирилмоқда.


Samsung Galaxy S8: ҳозирча шундан яхшиси йўқ - Terabayt.Uz\nSamsung’нинг флагман смартфонлари йилнинг энг кутиладиган мобил телефонлари қаторидан жой олганига анча бўлган. Боиси, улар смартфон саноатининг бирор янги ривожланиш тенденциясини албатта бошлаб беришади.\nSamsung Galaxy S8 ҳам майдонга янгилик билан кириб келиши кутилган эди ва шундай бўлиб чиқди. Note 7 аккумуляторининг портлаши билан боғлиқ кўнгилсизликлардан кейин кореялик бренд ўз номини фақатгина инновация ёрдамида оқлаши мумкин эди. Биз қуйида ана шу илғор флагманнинг энг ёрқин жиҳатлари хусусида тўхталиб ўтамиз.\nҚадоқни очамиз …\nSamsung Galaxy S8 қадоғида смартфон билан ёнма-ён ихчамгина қувватлаш блоки, USB Type-C портига мўлжалланган USB кабели, USB Type-C порти учун USB переходниги ҳамда энг аҳамиятлиси — халқаро аудио тизимлар ишлаб чиқарувчи AKG бренди билан ҳамкорликда тайёрланган аудио қулоқчинлари ўрин олган.\nДизайн, материал ва фойдаланишга қулайлик\nSamsung янги смартфонида дизайн ғоясини янада такомиллаштирган. Унда Galaxy S7 edge ва Note 7 олд панелига хос эволюцион ривожланишни кўриш мумкин. Бу гал компания экран атрофини ўраб олган металл ромдан тўлиқ воз кечган. Galaxy S8 ишлаб чиқарувчи айтганидай, “чексиз дисплей” фалсафасини ўзида акс эттирган.\nКомпаниянинг бўйига 148,9, энига 68,1 мм бўлган смарфтон корпуси ичига 5,8 дюймли экранни жойлаштира олгани чиндан ҳам ҳайратланарли ва буни технологик маҳорат деб аташ мумкин. Натижада, олд панелнинг 84,26% қисми экрандан иборат ва экраннинг ён томонлари силлиқ равишда букик. Бунинг эвазига фойдаланувчи ундан фойдаланиш чоғида қўлида металл матоҳ эмас, жозибадор шиша дисплейни ушлаб турганини чиндан ҳис қилади.\nБироқ смартфон учун ўта юпқа ром тайёрлаган билан иш битмайди. Бу ўзига хос дизайндаги гаджет яратиш йўлида ҳали ишнинг ярми эди. Шунинг учун Samsung янги флагманининг корпусини ясси бурчак ва қирралар билан таъминлади. Galaxy S8 дисплейининг қирралари ҳам корпус сингари ясси шаклга эга бўлгани боис, ташқи кўриниш яхлит жозибадор стилга эга бўлди. Дизайндаги бу каби техно-ёндашув компанияни ҳеч бир иккиланишларсиз олд панелдаги логотипни орқа панелга кўчириш ва олд панелни тўлиқ тугмадан халос қилишга илҳомлантирди.\nКорпуснинг орқа томони у қадар диққатга сазовор эмас. Бироқ, бу ерда ҳам ўзига хос дизайн ва уйғунликка гувоҳ бўлиш мумкин. Ниҳоят, бу гал камера блоги корпусдан бўртиб чиққани йўқ. Шундай бўлса ҳам, ўта нозик ромларга эга бўлган. Камера қаторида, унинг чап ва ўнг биқинида светодиодли фоточақноқ, бармоқ излари сканери ва юрак уришини назорат қилувчи датчик ўрин олган.\nЭкран «четидан – четигача» дизайнда тугмалардан холи ишлангани эвазига, бармоқ излари сканерига орқа панелдан жой ажратилди. Унинг корпус маркази эмас, камера ёнига жойлаштирилгани ғалатироқ. Натижада, фойдаланувчи бармоғини тўғридан-тўғри сканерга қўйишини учун аввал панелга кўз ташлашга мажбур. Аммо, мавжуд қоидаларни кимдир четалб ўтиши ҳам керак. Айниқса, бу пешқадам компанияларга ярашади.\nКорпуснинг асосий материаллари: олд ва орқа панелни бириктириб турган Gorilla Glass 5 ҳимоя шишаси, экран қуйисидаги юпқа алюминий ром.\nТўғри, илғор шишали смартфонга ҳашамдор зеб бериб турибди. Шу билан бирга, агар авайлаб фойдаланилмаса, бу гўзалликка осонлик билан путур етиши мумкин. Шундай экан, Galaxy S8 харид қилаётганда имкон қадар унинг учун ғилоф ҳам сотиб олишни унутманг.\nНисбатан йирик экранга қарамасдан, Galaxy S8 корпуси Galaxy S7 edge’га нисбатан анча ихчам, ва қайрилма дисплей ҳошияларининг борлиги эвазига қўлга яхши ўрнашади. Шунингдек, S8 дисплейининг ёнлари S7 edge’ники каби ўткир эмас, енгил ясси қайрилма дизайнда. Шу боис, энди бу ердаги иловаларнинг тасодифан босилиб кетиши билан боғлиқ ҳолатлар кузатилмайди.\nS8 дизайни унинг бошқарувидаги ўзгаршиларга ҳам сабаб бўлган: функционал бош клавиш энди виртуал шаклга ўтган. Ундан фойдаланиш анча қулай. «Home» бош меню тугмаси бармоқ зарбининг даражасини ҳис қилади ва шунга кўра амални бажаради. Бир муддат фойдалангач, бу тугма билан бемалол унга қарамасдан ҳам алоқа ўрнатиш мумкин бўлади. “Созламалар”дан бу виртуал тугмани ҳам ўзингизга қулай қилиб таҳрирлаш мумкин.\nGalaxy S8’нинг корпус клавишлари орасида ягона янгилик — ўнг биқинидаги махсус тугмача. Унда Samsung ўзининг илк овозли ёрдамчиси бўлган Bixby’ни татбиқ қилган. Бу ёрдамчи билан инглиз тилида суҳбатлашиш, маслаҳат сўраш, маълумот олиш, маълумот-тавсия сўраш, унга эслатмаларни айтиш мумкин. Бу тўғрида қуйироқда маълумот берамиз.\nGalaxy S8 корпуси сув ҳамда чангдан ҳимояланган. IP68 гувоҳномаси унинг 1 метрликдаги чуқурликда 30 дақиқагача жон сақлашини кафолатлайди.\nS8’нинг 5,8 дюймли экран майдони юқорида қайд этилганидек, Galaxy S8 дисплейи олд панелни деярли эгаллаб олган. Диагонали 5,8 дюйм бўлган экран Super AMOLED матрицасида фаолият кўрсатади. Ундаги пикселлар сиғими 18,5:9 нисбатли томонларга эга экран учун ноодатий: 2960×1440 белгига тенг. Super AMOLED матрицада ҳар бир пиксел алоҳида ёритилиши билан ўзига хос.\nМеню орқали 4K сиғимли экранни кичрайтириш мумкин: HD+ (1480×720), Full HD+ (2220×1080) ҳамда WQHD+ (2960×1440) пикселли қилса ҳам бўлади. Иловалар элементлари ҳам экранда шунга кўра акс этади. Бу функция қувватни тежаш учун жорий қилинган. Шу орқали 3000 (S8 Plus’да 3500) мА соат ток сиғимига эга аккумулятор 2,5 кун мобайнида ишлайди.\nS8 дисплейи жаҳоннинг энг илғор смартфон дисплейи сифатида эътироф қилинган. Унинг ранг-тасвир узатиши яхши ва ранг-тасвир марказда қандай бўлса, дисплей бурчак ва ҳошияларида ҳам шу қадар тўйинган ва табиий акс этади. Созламалар орқали экран режимларини танлаб, унинг ранг узатишини нисбатан рангдор ёки табиий қилиш мумкин.\nЭнг муҳим жиати, смартфон крани sRGB ранг маконини 100% қамраб олади.\nМисол учун, рангдорликни хуш кўрувчилар “кўк ранг филтри” режимидан фойдаланишлари мумкин.\nЭнг тўлиқ режимда Galaxy S8 экранининг ҳар дюймида 570 та белги акс этади. Бу экранда суратни аниқ-тиниқ ва пикселлар чизиғисиз кўриш имконини беради. WQHD+ сиғим эса VR виртуал тасвирлар технологиясидан фойдаланиш учун.\nS7 edge каби, S8’нинг блокировдаги дисплейида соат, сана ва аккумулятор қуввати, календар, танланган сурат, ўтказиб юборилган ҳодисаларнинг рамзий белгиларини кўриш мумкин. Бу функция “Always on Display” (мунтазам фаол дисплей) дейилади ва Super AMOLED экрани боис самарали ишлайди.\nАввалги гелексиларга қараганда, бунисининг экрани анча ақлли. Мисол учун, бу чўнтакка кириши билан дисплей аккумулятор қувватини тежаш учун ўчади. Шунингдек, Always on Display функциясида дисплей ташқи ёруғликдан келиб чиқиб ёрқинлик даражасини белгилайди.\nҚувват тежашда ном қозонган Qualcomm Snapdragon 835 процессорига эга Galaxy S8 фақатгина АҚШда сотилади. Galaxy S8’нинг халқаро талқинида 10 нанометрли Samsung Exynos 8895 процессоридан фойдаланилган. Бу чипда ҳам 4 та энерго-тежамкор ва 1,7 ГГц частота тезлигида ишлайдиган ARM Cortex A53, 4 та юқори самарадорликка эга ва частотат тезлиги 2,35 ГГц бўлган ядролардан фойдаланилган. График-тасвирларни қайта ишлаш учун Mali-G71 MP20 видео картаси масъул бўлиб, у аввалги — Galaxy S7 edge’даги Mali T880MP12 чипига қараганда 40% тезроқ ишлайди.\nСмартфонда 4 ГБ тезкор ва 64 ГБ доимий хотира мавжуд. Шу билан бирга, microSD қўшимча хотира бўлмачаси ҳам мавжуд. Бу бўлмача гибрид: унга ёки 2 та сим-карта ёки 1 та сим-карта ва 1 та флешка қўйишга тўғри келади.\nGalaxy S8 ишлашда юқори самарадорлик кўрсатади. Унинг интерфейси ҳам, иловалари ҳам тезкор ишлайди. Дисплейнинг пикселлар сиғими унинг ишлашига таъсир кўрсатмайди.\nАйни пайтда, етакчи смартфонлар орасида Galaxy S8 жаҳон етакчилари қаторида туради. Жумладан, Antutu бенчмаркида 2017 йилнинг май ҳолатида энг тезкор ишлайдиган смартфонлар ўнталигида Galaxy S8 5-ўринда турибди.\nS8 смартфони фойдаланувчининг юзини ёки кўзининг рангдор пардасини сканер қилиб, сўнг флагманни блокировкадан чиқаради. Шунингдек, смартфонда бармоқ излари сканери ҳам мавжуд. Бу ҳимоя тизимларининг даражаси турлича, яъни бир-бирини тўлдиради. Мисол учун, юзни таниш функциясини алдаш мумкин. Бироқ, шу билан бирга кўз пардаси сканерини алдаб бўлмайди ёки бармоқ излари сканерини алдаш имконсиз. Бармоқ излари сканерининг ишлаши тезкор ва аниқ.\nКўзнинг рангдор пардаси олд панелда жойлашган. У инфрақизил нурда ишлагани учун тунда ҳам, кунда ҳам ишлайди. Унинг ишлаши аниқ ва тезкор.\nGalaxy S8 флагмани Android 7.0 операцион тизимининг анъанавий Samsung Experience интерфейсида фаолият кўрсатади. Бу тизим қулайлик ва илғор жиҳатларга бой. Samsung дизайнерлари иловаларнинг рамзий белгилари ҳамда тезкор созламалар ва ўтказиб юборилган ҳодисаларнинг дарпардасини қайтадан чизишган.\nУмумий олганда, операцион тизимнинг визуал интерфейси осон ва қулай кўринишга келган. Менюни очиш учун алоҳида тугма йўқ. Бунинг учун бармоқни бош экран қуйисида чапга ёки қуйига, ўнгга ёки чапга суриш кифоя.\nApple учун Siri овозли ёрдамчисини ишлаб чиққан технологлар Даг Киттлаус (Dag Kittlaus) ва Адам Чийер (Adam Cheyer) 2016 йилнинг май ойида Viv номли янги виртуал ассистентни тақдим қилишди. Унинг муҳим ўзига хослиги — хоҳлаган дастурчилар бу тизимни ўзларининг программаларини марказлаштиришлари мумкин эди.\nБу ғоя Samsung’га ёқиб тушди ва компания октябр ойида бу овозли ёрдамчини сотиб олиб, Galaxy S8’да Bixby номи билан жорий қилди. Bixby фойдаланувчининг смартфондан қандай фойдаланишини ҳам назорат қилади ва шу орқали қувватни ҳам тежайди. Қолаверса, тонгда фойдаланувчига об-ҳаво маълумотларини, кун режасини ва бошқа мунтазам фойдаланиладиган хизматлар ҳақидаги маълумотларни кўрсатади.\nУ билан инглиз тилида суҳбатлашиш, маслаҳат сўраш, маълумот олиш, маълумот-тавсия сўраш, унга эслатмаларни айтиш мумкин. Ишлашига кўра, у Apple’нинг Siri ёрдамчисини эслатади. Шунингдек, Google ассистент каби, Bixby ҳам буйруқни тушунади, қўшимча топшириқларни бажаради. Samsung кейинчалик Bixby’ни интернет буюмлар ва «ақлли уй»га улаб, фойдаланувчига масофадан туриб турли қурилмаларни бошқариш, хавфсизлик ёки бирор жараённи назорат қилиш имконини бериш режасида.\nSamsung Galaxy S8 гаджетининг бош ва олд камераларида автофокус функцияси мавжуд. Бош камера сенсорининг пиксел сиғими 1.4µm микронга тенг. Ҳар иккала камера учун f/1.7 стандартидаги ёруғликни қабул қилувчи приборлари танланган. У кенг бурчак остида сурат олади. Қуйидаги суратларга қараб камера имкониятларига баҳо беринг.\nКамера иловаси «сунъий ақл», яъни илғор қайта ишлаш функциялари билан бойитилган. Мисол учун, иловада 16 та фото-филтрлардан, жумладан 8 та суратни гўзаллаштирувчи авто-филтрлардан фойдаланилган.\nШунингдек, 8 МП сурат олувчи олд камеранинг пиксел сиғимиям юқори — 1.22µm микрон.\nБош камеранинг кадрларни қайта ишлаш алгоритми такомиллашгани боис, суратлар юқори аниқликда акс этмоқда. Мисол учун, камера ҳар гал 3 та кадр олади ва улардаги энг яхши жиҳатларни бирлаштириб, омихта кадрни тақдим қилади. У Galaxy S7’нинг камерасидан тез ишлайди.\nGalaxy S8 смартфонида битта ташқи динамик ўрнатилган ва у сувдан ҳимоя қилувчи мембрана билан қопланган бўлса ҳам, яхши овоз узатади. Мисол учун, шовқин шароитда ҳам видео кўриб, бу карнайдан чиқаётган овозни бемалол тинглаш мумкин.\nКомплектдан жой олган AKG қулоқчинларининг фаолиятига гап йўқ: қурилма юқори, ўрта ва паст овоз частоталарини ҳам сифатли узатади. Унинг ўзи бозорда $100 доллардан сотилади. Харид қилаётганда бу наушникларнинг мавжудлигига алоҳида диққат қилинг. Кўпчилик савдогарлар одатда уни қадоқдан олиб қўйишади.\nGalaxy S8 билан боғлиқ яна бир инновация — маълумотларни симсиз узатишнинг янги стандарти бўлган Bluetooth 5.0’нинг жорий қилингани. Унинг ёрдамида бирданига 2 та симсиз наушникни смартфонга улаш мумкин.\nNote 7 аккумуляторининг ёниб кетиши билан боғлиқ носозликдан сўнг Samsung компанияси аккумулятор технологиясига эҳтиёткорлик билан ёндаша бошлади. Биринчидан, уларнинг синов жараёнларига жиддий эътибор қаратилди. Иккинчидан, ихчам корпусга йирик аккумуляторни тиқиштиришдан воз кечди. Шу боис ҳам, S7 edge аккумулятор сиғими 3600 мА соат бўлган бўлса, Galaxy S8’да — 3000 мА соат. Муҳими унинг сиғими эмас. Балки смартфоннинг қувватни қандай ишлатишида. S8 дисплейи тўлиқ қувват билан қуйидагича ишлайди:\nHD+ (1480×720) сиғимида — 8 соат 46 дақиқа\nFull HD+ (2220×1080) сиғимида — 7 соат 38 дақиқа\nWQHD+ (2960×1440) сиғимида — 6 соат 59 дақиқа\n3000 мА соатли аккумуляторга эга бундай гаджет учун бу — ёмон натижа эмас. Galaxy S8 экранини Full HD+ режимига тўғирлаб қўйсайиз, ундан ўртача 1,5 кун, жумладан 6 соат фаол фойдаланиш мумкин.\nСмартфонни USB Type-C порти орқали ёки симсиз тезкор қувватлаш мумкин.\nSamsung Galaxy S8 — бу 5,8 дюймли дисплейининг қуйиси ўта юпқа ром билан ўралган ва дисплейи олд тугмадан холи бўлгани билан келажак дизайнига эга флагман смартфон. Шу билан бирга, унинг юқори самарадорлиги, ёқимли ва қулай интерфейси, сифатли камера ҳамда самарали қувват тизими ҳам эътиборга лойиқ. Умуман олганда, Galaxy S8 — йилнинг энг яхши смартфонларидан биридир.\nSamsung Galaxy S8 -- бу 5,8 дюймли дисплейининг қуйиси ўта юпқа ром билан ўралган ва дисплейи олд тугмадан холи бўлгани билан келажак дизайнига эга флагман смартфон. Шу билан бирга, унинг юқори самарадорлиги, ёқимли ва қулай интерфейси, сифатли камера ҳамда самарали қувват тизими ҳам эътиборга лойиқ. Умуман олганда, Galaxy S8 -- йилнинг энг яхши смартфонларидан биридир.\nasaxiy.uz 6.9 млн сўм Сотиб олиш\n"Малика" савдо мажмуаси 5.9 млн сўм Сотиб олиш\nТугмадан холи олд панел дизайни\nПишиқ терилган корпус\nСув ва чангдан ҳимояланган корпус\nКомплектда қимматбаҳо наушникнинг борлиги\nСимли ва симсиз тезкор қувват олиш\nСканернинг ноқулай жойлашгани


Қариганда хор қилмасин\nКечувда отинг, қариганда хотининг ўлмасин экан. 40-45 йил ишлаб, фахрий ҳордиққа чиққан кишилардан, қарилик гаштини суриб юрибсизми, отахон, онахон, деб кўнгил сўрашади. Ундайлар ҳам бордир, лекин ҳамма кексаларимиз ҳам қарилик гаштини суриб яшамаяпти. Бунинг сабаблари кўп. Ёшликни ўтказиб, балоғатга етиб, йигит-қизлар оила қуришади. Оилада ўғиллар, қизлар дунёга келишади. Дўстлар, оғайнилар нечта фарзандинг бор, деб сўрашади. Айримлар 6та ўғил, 4та қизим бор, деб, ғурурланади. Ўғиллар, қиз фарзандлар кўриб, қўйлар сўйиб, зиёфатлар қилдик.\nШу пайтларда ўғилнинг ҳам, қизнинг ҳам инсофини берсин, деб сўрадикми? Йўқ, кўпларимиз шу гапни эсдан чиқариб қўйдик. Менинг 5-6 ўғлим бор, деб мақтаниб, ғурурланиб ҳам юрдик. Лекин ўғиллар имонли, инсофли, ота-она қадрига етадиган бола бўлиши учун қайғурдикми? Йўқ, унинг ўрнига болаларимизга сиғиниб кетдик. Шу фарзандларни Аллоҳ бердику, ахир! Биз Худога шукр, дейиш ўрнига, ўғилларимиздан ҳаволаниб кетдик. Ҳамма ундай эмас, албатта. Ҳар куни Аллоҳ, ўғил-қизлар бердинг, шуларга инсоф бер, соғлик бер, деб сўрайдиганлар орамизда кўп. Аллоҳ шу мурожаат қилган бандаларнинг тилагини бермоқда, беради ҳам.\nМенинг олти ўғлим бор, уларни уйлантирдим, жойлаштирдим, моли бор, жони бор, машинаси бор, деб мақтанганларни ҳам кўрдим. Ота-онаси олти боласини олти марта алоҳида уй қуриб чиқарди. Лекин, бир ота 10 фарзандни боқа олади, 10 фарзанд бир отани боқолмайди, деганларидек, ҳеч бир ўғил ота-онасини боқишга ярамади, ярамаяпти. Лекин келишмовчилик, можароларнинг сабабчиси кимлар экани менга қоронғу. Уларнинг виждонига ҳавола. Яна бировнинг ёлғиз боласи бор, ота-онасига қарамайди. Бу ерда ҳам айбни бировга қўйиш балки хатодир. Лекин ота-она норози, Худодан фарзанд сўрабмизу, лекин инсофини сўрамабмиз.\nБу можарода ўринли-ўринсиз хатолар бордир, бу ёғи менга номаълум. Бир отахондан ҳол-аҳвол сўрасам, болаларидан норози эканлигини айтди. Бунинг устига турмуш ўртоғидан унча кўнгли тўлмаслигини қистириб ўтди. Одам ёши ўтгандан кейин ширин сўзга, яхши муомалага муҳтожлик сезади. Ана шу кўнгли истаган сўзларни ўғил-қизларидан эшитмагандан кейин хизматлари унут бўлганлигининг ўзи отага қаттиқ зарба бўлиб тегади. Лекин болаларининг отага ҳурмати сохта. Ёшлик ҳам, ҳусн ҳам, куч-қувват ҳам инсон учун вақтинча. Маълум вақт ўтгач, одам фарзандлар кўмагига муҳтож бўлиб қолади. Ана шу пайтларда белимиз қуввати, кўзимиз нури деган фарзандлар қани? Емай едирган, ичмай ичирган, киймай кийдирган болалардан дарак йўқ, бўлса ҳам номигагина, ада, қандайсиз, деб сўраб қўяди. Отамни кўрдим, ҳол-аҳвол сўрадим ҳисоб.\nКўпчилик уйларда ота бетоб, қарилик туфайли фарзандлар қўлловига, умр йўлдоши қўлловига муҳтож. Биз, ҳеч қачон қаримаймиз, худди шундай кеккайиб ўтиб кетамиз, бу дунёдан, деб ўйлаймиз. Ота-онамизга қандай хизмат кўрсатсак, муносабатда бўлсак, бизга ҳам айнан шундай қайтади. Ота-онамизни тириклигида сийлайлик, уларнинг вафотидан кейин минг кун йиғлагандан кўра. Ота-она дардини фарзандлари енгиллаштириши керак. Оталаримизнинг фарзандларидан нолишига йўл қўймайлик.\nНолиш билан ҳеч бир ота-онанинг дарди енгиллашмаган. Биз, фарзандлар уларнинг дардига малҳам бўлайлик, руҳини кўтарайлик, токи бизлардан улар рози бўлишсин. Халқимизда тарбиявий аҳамияти зўр қўшиқлар бор. Қўшиқ маъноси, мазмунига бир эътибор бериб кўрайликчи.\nОтангни эслагил, дуо қилганку,\nОнангни эслагил, дуо қилганку!\nОта-она рози – худо рози, деган сўзни кўп эшитганмиз, лекин маъносига эътибор бермаймиз. Олтин олма, олқиш ол, олқиш олтин эмасму? Бу сўзларнинг маъносини билсак, биз имонли, инсофли инсонлар қаторидан жой олган бўламиз. Иншаоллоҳ ҳамиша шундай бўлсин, илойим!\nАбдужаббор АҲМЕДОВ, жамоатчи мухбиримиз. Сайрам тумани, Кўлкент қишлоғи, 2018-04-02, 19:04 174\nШифокорларга хонадон калитлари топширилди 10


Амир Файзулла, Отабек Сафаров. Ўзбек таржимачилигининг муносиб вориси (Мирзиёд Мирзоидов) - www.ziyouz.uz\nБош саҳифа Илм ва фанАдабиётАмир Файзулла, Отабек Сафаров. Ўзбек таржимачилигининг муносиб вориси (Мирзиёд Мирзоидов)\nАслият асарларида бўлгани сингари таржимачилик ҳам ўзининг олис ва яқин тарихида ёрқин намояндаларига эга. Бу, аввало, таржима қилинаётган асарнинг қиймати ва аҳамиятлилиги билан шартланган бўлса, иккинчидан, таржимон малакаси ва истеъдоди айрича роль ўйнайди. Гоҳо шундай ҳам бўладики, таржима сифати аслиятникидан ўтиб тушади. Бу, шубҳасиз, таржимоннинг маҳорати ва тажрибасига бевосита боғлиқ. Ана шундай “аслиятдан ўтказиб” таржима қилган ижодкорлардан бири, ҳеч шубҳасиз, Мирзиёд Мирзоидов эди. Олдиндан айтиб қўя қолайлик: узоқ йиллардан бери телевидение экранидан тушмай келаётган “Иван Васильевич касбини ўзгартиради”, “Қушдай енгил бўлинг…”, “Ишдаги ишқ”, “Қароқчи чоллар” сингари эл қалбига ўчмас из солган фильмларни эслашнинг ўзи кифоя. Аммо Мирзиёд Мирзоидовнинг бадиий асарлар таржимаси борасида қилган меҳнати, чеккан заҳматига ўлчов йўқ дейиш мумкин.\nМирзиёд Мирзоидов нисбатан қисқа – бор-йўғи 50 йилгина умр кўрди. У 1930 йилда Тошкент вилоятининг Юнусобод қишлоғида таваллуд топди. Отаси Мирзоид Мирҳамидов 1941 йилда вафот этгач, ёш Мирзиёд жамоа хўжалиги ташкилотчиларидан бири, соҳибкор боғбон Мирҳамид бобо қўлида тарбияланди. Ўрта мактабни 1947 йилда кумуш медаль билан битирган Мирзиёд Ўрта Осиё Давлат университети – САГУ (ҳозирги Миллий университет)нинг филология факультетига ўқишга кирди. Ўқишни битиргач, Ғафур Ғулом номидаги Адабиёт ва санъат нашриётига ишга кирди, бу масканда бўлажак таржимон муҳаррир ва катта муҳаррир лавозимида фаолият олиб борди.\n1965 йилда Мирзиёд Мирзоидов Ёзувчилар уюшмасига аъзоликка қабул қилинди.\nМирзиёд Мирзоидов ўша вақтларда А.Қодирийнинг “Ўткан кунлар” ва “Меҳробдан чаён” романларини қайта-қайта мутолаа қилар эди. Ижодий қалами чархланишига асосан мана шу икки китоб катта таъсир кўрсатганини Мирзиёд ака фахрланиб гапирар эди. А.Қаҳҳор, Ойбек, Ҳ.Олимжон сингари ўзбек адабиётининг улкан намояндалари билан шахсан танишлиги ва улар асарларини қунт билан ўрганиши унинг таржимачилик салоҳияти тинмай ортиб боришида муҳим аҳамият касб этди. Хусусан, А.Қаҳҳор, М.Исмоилий, А.Охундийларнинг таржима соҳасидаги маҳоратлари ўрта авлодга мансуб Мирзиёд аканинг ижоди гуркираб ўсишига омил бўлди ва кўп ўтмай унинг ўзи ҳам республикамиздаги таржимачилик мактабининг етакчи намояндаларидан бирига айланди. Агар “Эллада қаҳрамонлари”, Л.Пантелеев, Г.Белихнинг “Шкид республикаси” каби асарлари таржималарини М.Мирзоидов фаолиятининг бошланғич паллалари деб оладиган бўлсак, Г.Севунцнинг “Теҳрон” (2-китоб), В.Варманинг “Жҳансий маликаси”, Оноре де Бальзакнинг “Гобсек”, А.С.Шишковнинг “Саркаш дарё” (1-китоб) асарлари таржималари унинг ижодий муваффақиятлари чўққисини ташкил этади.\nАйтиб ўтганимиздек, М.Мирзоидовнинг бадиий фильм таржималари унинг ижодида алоҳида ўрин тутади. Фильм қаҳрамонларини ўз тилида гапиртира олиш маҳорати у таржима қилган фильмларда яққол намоён бўлди. Таржимон жами ўн икки фильм, тўрт пьеса, тўрт телеспектаклни рус тилидан она тилимизга ўгирди. Тўлиқ бўлмаган рўйхатда М.Мирзоидов қаламига мансуб ўттизга яқин роман ва қисса номларини ўқиш мумкин. Тургенев, Горький, Шолохов, Фадеев, Артур Конан Дойль, Мустай Карим асарлари Мирзиёд Мирзоидов таржимасида ўзбек маданиятининг меросига айлангани асло муболаға эмас.\nМ.Мирзоидов 1980 йил 6 апрелда оламдан ўтди. Заҳматкаш ижодкорнинг жонли, тўлақонли, шу билан бирга ўта мувофиқ таржималари ўзига хос маҳорат мактаби бўлиб қолди. Санжар Сиддиқ, Мирзакалон Исмоилий, Абдулла Қаҳҳор каби йирик устозлар бошлаб берган таржимачиликнинг шонли йўлини муваффақиятли давом эттирган ва ривожлантирган энг ёрқин ижодкорлардан бири, шубҳасиз Мирзиёд Мирзоидов бўлди.\nАслида, чинакам таржимон танланган асарнинг сўзларинигина она тилига ўгириб қўймайди, балки унинг руҳи ҳам китобхон қалбига етиб борадиган даражада ифода этилишига ҳаракат қилади. Шу маънода ўзбекча тафаккурга хос сўзлар нафақат миллий бадиий асарларда, айни чоғда таржима асарларда ҳам узукка кўз қўйгандай ярашиб туради. Айни чоғда бу ҳол таржимоннинг маҳорати, кузатувчанлиги ва синчковлигини кўрсатади. Таржима санъати сир-синоатини ўрганмоқ истагидаги ёшлар учун устозлар маҳорати ибрат мактаби вазифасини ўтайдики, айни ўринда сўз юритилаётган мутаржим Мирзиёд Мирзоидов қаламидан чиққан асарлар шу жиҳатига кўра ҳам қимматлидир.\nУстоз таржимоннинг сўзни танлаб-танлаб, саралаб-саралаб ишлатиши, кам қўлланиладиган, аммо маъно нозиклигига эга иборалардан ўринли фойдаланишига қуйида эътиборингизга жузъий қисқартиришлар билан ҳавола этилаётган И.С.Тургеневнинг “Ғолиб севги қўшиғи” асари таржимасида ҳам ишонч ҳосил қилиш мумкин.\n“Вскоре он вступил в брак с Валерией” жумласидаги “вступил в брак” иборасини бугун кўпчилик, эҳтимол, “никоҳдан ўтди” ёки “никоҳланди” тарзида она тилимизга ўгириши мумкин. Ҳолбуки, сўзлашувимизда икки ёшнинг умр йўлларини боғлаши маиший турмушдан келиб чиққан ҳолда гўзал ибора билан ифодаланадики, таржимон ҳам бу ўринда айни иборани қўллайди: “Кўп ўтмай у Валерия билан бир ёстиққа бош қўйди”.\n“Почтенная вдова пролила несколько слёз при мысли о разлуке с любимым детищем” жумласидаги онанинг изтироб ва қувончларини таржимон “маржон-маржон ёш тўкди” тарзида ўгиради. Бу бир жиҳатдан мунис она учун танлов нақадар оғир бўлганини, у муттасил шу ҳақда ўйлаб, аламини тинмай кўз ёшдан олганини кўрсатса, бошқа жиҳатдан образлилиги боис китобхон тасаввурида ҳолатни ёрқинроқ намоён қилади.\nАсар қаҳрамони Муций она шаҳрига қайтиб келганида “кўзлари илгаригидан кўра киртайгандек кўринарди”. Бу жумла рус тилида “…глаза казались углублённее прежнего” шаклида ифодаланган. Ҳолбуки, узоқ сафар машаққатларини бошидан кечирган киши ҳар қанча тетик кўринишга уринмасин, йўл азоби – уйқусизлик, ҳорғинлик, чарчоқ кўзларида акс этади. Бинобарин, ўзбек таржимони айни маъноларни тўкис ифода эта оладиган инжа сўзларимиздан “киртаймоқ”ни топа билган.\nБадиий асар тилнинг ифода имкониятлари бор бўйича акс этадиган ноёб воситадир. Турли сабаблар билан гоҳида унутилгандай туюладиган, хира тортган сўзлар ҳам агар муваффақиятли қўлланилса, бадиий асарда ярақлаб кетади. Она тилимизда биттагина сўзнинг ўнлаб маънодошлари борлиги эса ижодкорга катта имконият беради. Масалан, “Ғолиб севги қўшиғи”да шундай жумла бор: “Фабию почудилось, что на тёмном лице Муция мелькнуло два белых пятнышка…” Болалигидан қорача бўлган, устига-устак, саҳро ва денгиз оша саёҳат қилган Муцийнинг юзи, малайялик малайнинг илму амали туфайли, янада ажабтовур кўринишга киради. Буни М. Мирзоидов “Фабийнинг назарида, Муцийнинг қopaтўри юзида иккита оппоқ доғ милт этиб кўрингандек бўлди…” тарзида она тилимизга ўгиради. Хуллас, таржима ҳам она тили бойлигини муносиб акс эттирувчи восита экани М.Мирзоидовдек таржимонлар меҳнати билан янада яққолроқ намоён бўлади.\n“Жаҳон адабиёти”, 2014 йил, 5-сон\n← Аввалги Аввалги Ҳусайн Бойқаро (1438-1506)\nКейинги → Кейинги: Ўрхон Камол. Юк машинасида (ҳикоя)


30 Ноябрь 12:15\nNUR-SULTAN. Кazinform - Қозоғистон Индустрия ва инфратузилмаларни ривожлантириш вазири Бейбит Aтамқулов бугун Ҳукумат йиғилишида ҳудудларда амалга оширилаётган янги лойиҳалар ҳақида маълум қилди, дея хабар беради Kazinform мухбири.\n«202 -йилда ҳудудларда Индустриялаштириш харитаси доирасида умумий қиймати 1,3 триллион тенге бўлган 139 та лойиҳани ишга тушириш ва 12,7 мингта янги доимий иш ўрни яратиш режалаштирилган. Ноябр ҳолатига кўра, умумий қиймати 1 триллион тенге бўлган 83 та лойиҳа фойдаланишга топширилди ва 9 мингга яқин доимий иш ўрни яратилди», — деди Б. Aтамқулов.\nФойдаланишга топширилган лойиҳалар қаторида Қарағанди вилоятидаги бойитиш фабрикаси («Жайрем кон бойитиш комбинати» AЖ) каби йирик лойиҳалар бор. Янги полиметалл заводи қўрғошин-рух рудаларини ишлаб чиқаришни 2,5 баробарга оширади.\n– Қизилўрда вилоятида декабр ойида «Оrdа Glass» масъулияти чекланган жамиятига қарашли шиша идиш ишлаб чиқариш заводини техник жиҳатдан ишга тушириш режалаштирилган. Самарадорлик - йилига 197,1 минг тонна шиша. Янги иш ўринлари яратилади. Шарқий Қозоғистон вилоятидаги Ақтоғай кон-қайта ишлаш комбинатини кенгайтириш лойиҳаси бошланди. У сульфидли рудани қайта ишлаш қувватини икки баробарга ошириб, йилига 50 миллион тоннага етказади. Йилига 190 минг тоннагача мис ишлаб чиқаришни таъминлайди (90% ўсишни таъминлайди). Қарағанди вилоятида «Qaz Cаrbon» масъулияти чекланган жамиятига қарашли «Сариарқа» ферроқотишма заводи ишга туширилди. Завод маҳсулотларига «Nippon Steel», «Мarubeni Cоrporation», «ArselopМittal» ва бошқа хорижий компаниялар харидоргир. Экспорт географиясига Япония, Россия, Европа ва Мустақил Давлатлар Ҳамдўстлиги киради», — деди вазир.\nУнга кўра, Қостанайдаги изоляциялаш марказида қишлоқ хўжалиги ва автомобил техникаси учун электр жиҳозлари ва бутловчи қисмлар ишлаб чиқариш бўйича яна 2 та лойиҳа ишга туширилди.